Liettres

Liettres asub u. 19 km Béthune'ist loodes ja 51 km Lille'ist läänes, teede D186e2 ja D186 ristumiskoha ümbruses, valda piirab Autoroute A26.


Ljudmõla Nemõrja

Ljudmõla Ivanivna Nemõrja (sünninimi Ljudmõla Torjanõk; ukraina keeles Людмила Іванівна Немиря; sündinud 6. mail 1975 Jenakijeves Donetski oblastis Ukraina NSV-s) on ukraina produtsent, ajakirjanik ja telesaatejuht.

Ljudmõla Nemõrja on internetitelekanali Ukrlife.TV peaprodutsent ja telesaatejuht.


Ligny-lès-Aire

Ligny-lès-Aire on vald Põhja-Prantsusmaal Pas-de-Calais' departemangus.

Ligny-lès-Aire asub u. 21 km Béthune'ist loodes ja 58 km Lille'ist läänes, teede D341, D90e ja D90 ristumiskoha ümbruses.


Kuldpruun

Kuldpruun (prantsuse keeles mordoré) on kullaka varjundiga soojatooniline, pigem heledam pruun värvus.

Valdavalt meeldiva konnotatsiooniga värvinimetust kasutatakse silmavärvuse ja jume kirjeldamiseks, ka näiteks toidu värvuse kirjeldamiseks.


Donetsi kõrgendik

Donetsi kõrgendik' on mägismaa, mis on Donetsi kõrgustiku kirdeosa kõrgeim koht. Seljahari asub Donetski ja Luhanski oblastis ning on osaliselt Rostovi oblastis (Venemaa). Kõrgeim punkt kõrgendikul on Mohõla Metšetna mägi (367 m).

Teine mägi Savur-Mohõla (278 m) oli Donbassi sõjas tähelepanuväärne koht.


Eurorack

Eurorack on modulaarsete süntesaatorite standard mis sai enda alguse 1996ndal aastal firmalt Doepfer. Modulaarsed süntesaatorid olid olemas ka varem, kuid eurorack standard võimaldas eraldiseisvate moodulite asemel paigutada moodulid kõik ühte standard raamistiku komplekti ehk "racki." Euroracki raam koosneb standardiseeritud mõõtmetest mis määravad moodulite sobivuse paigaldamisel. Sobivad mooduleid saab paigaldada nendele ettenähtud radade (ing. keeles rails) peale , ja kinnitada moodulitele sobivate kruvidega, mis on üldiselt M3 suurusjärgus. Euroracki standard raamistik pakub võimaluse paigaldada erinevaid toite allikaid moodulitele, raami külge.


Kroomkollane (värvus)

Kroomkollane on soojatooniline erk kollane värvitoon, mis vastab värvipigmendi kroomkollase värvusele.

Värvinimetust on kasutatud ilukirjanduses, aga ka näiteks sahhalini paju ühe sordi lehtede värvuse kirjeldamiseks.


2023. aasta Bremeni parlamendivalimised

2023. aasta Bremeni parlamendivalimised toimusid 14. mail 2023, et valida Bremeni liidumaa 21. parlament (Bremische Bürgerschaft).

Erinevalt teistest liidumaadest valitakse Bremeni parlament 5 aasta asemel 4 aastat, valimised peavad toimuma pühapäeval või riigipühal eelmise koosseisu mandaadi viimasel kuul. Eelmised valimised toimusid 26. mail 2019, valimiste eel on võimul puna-puna-roheline koalitsioon (SPD, rohelised ja Vasakpartei) linnapea Andreas Bovenschultega (SPD).

Bremeni liidumaa koosneb kahest linnast: Bremenist ja Bremerhavenist. Parlamendivalimised toimuvad avatud valimisnimekirjadega proportsionaalse süsteemi alusel (Sainte-Laguë meetodiga) mõlemas linnas. Kummaski linnas rakendub eraldi 5% valimiskünnis, mandaate on Bremenil 72 ja Bremerhavenil 15. Igal valijal on viis häält, iga hääle saab anda kas tervele nimekirjale või nimekirja individuaalse(te)le kandidaadi(te)le, ühele kandidaadile või nimekirjale on lubatud ka anda korraga mitu häält. Mõlemas linnas valitakse samaaegselt ka linnavolikogu, Bremeni linna 72 parlamendiliiget on korraga ka linnavolikogu liikmed, Bremerhavenil on eraldi linnavolikogu, mille liikmed erinevad parlamendiliikmetest.

Valimisõigus on kõigil vähemalt 16-aastastel Saksamaa kodanikel, kes on elanud Bremeni liidumaal vähemalt kolm kuud. Samas Bremeni linnavolikogu valimistel võivad osaleda ka linnas vähemalt kolm kuud elanud Euroopa Liidu kodanikud (samadel tingimustel), kuid nende hääled loevad ainult linnavolikogu, mitte parlamendi valimistel. Seetõttu võivadki linnavolikogu ja parlamendi valimistulemused varieeruda.

Valimisõiguslikke kodanikke Bremeni liidumaal oli 460 778 (Bremenis 381 421 ja Bremerhavenis 79 357), valimas käis 262 099 ehk 56,88%, kellest Bremenis 227 160 (59,56%) ja Bremerhavenis 34 939 (44,03%).

Märtsis 2023 diskvalifitseeriti AfD valimistelt, kuna partei esitas kaks nimekirja, mis olid omavahel vasturääkivad ja kohus ei suutnud langetada otsust, kumb nimekiri oli õige, seega kaotas partei kõik 2019. aastal võidetud 5 mandaati (4 Bremenis ja 1 Bremerhavenis).

Valimiste ainsaks suuremaks kaotajaks olid rohelised, kaotades 5.5% häältest. AfD valimistelt kõrvalejäämise tõttu suurenes märgatavalt parempopulistliku kohaliku BiW (Bürger in Wut, vihased kodanikud) tulemus, Bremerhavenis tuli partei koguni SPD järel ja CDU ees teiseks. Kuigi Bremerhavenis jäid napilt peale parempoolsed parteid (BiW, CDU, FDP), siis lõppkokkuvõttes jäi enamus siiski puna-puna-rohelisele koalitsioonile, mis kaotas ühe koha. 25. juunil 2023 teatati koalitsiooni jätkamisest.


2023. aasta Hesseni parlamendivalimised

2023. aasta Hesseni parlamendivalimised peeti 8. oktoobril Saksamaa liidumaa Hesseni Maapäeva (Hessischer Landtag) 21. koosseisu valimiseks, samal päeval toimusid Maapäeva valimised ka naaberliidumaal Baieris. Valimiste eel oli võimul CDU-roheliste valitsus Boris Rheini (CDU) juhtimisel.

Hesseni põhiseaduse artikkel 79 kohaselt valitakse Maapäev viieks aastaks, valimised peavad toimuma pühapäeval või riigipühal enne valimisperioodi lõppu. Kuna senine Maapäev astus ametisse 18. jaanuaril 2019, oli hiliseim lubatud päev valimiste korraldamiseks 14. jaanuar 2024. 17. jaanuaril 2023 kinnitas Rheini kabinet valimispäevaks 8. oktoobri 2023, järgides traditsiooni, mille kohaselt valimised toimuvad kolm kuud enne valimisperioodi lõppu.

Valimised toimuvad segasüsteemi alusel, igal valijal on kaks häält: esimene hääl läheb kohaliku valimisringkonna lemmiknimekirja kandidaadile, teine hääl läheb valija lemmiknimekirjale liidumaal. Nimekirjahäälte alusel jagatakse proportsionaalsed mandaadid (Hare-Niemeyeri valemiga). Maapäeva minimaalne kohtade arv on 110, lihthäälteenamusega valitakse 55 kohta. Valimiskünniseks on 5%.

Valimisvõimelisi kodanikke Hessenis oli 4 332 235, valimas käis 2 858 313 ehk 65.98%.

Sarnaselt samal päeval toimunud Baieri Maapäeva valimistega võidutsesid ka Hesses parempoolsed parteid. Kaotused said osaks kolmele Olaf Scholzi föderaalvalitsuse parteile: SPD 15,09% oli partei nõrgim tulemus liidumaa ajaloos, partei ei võitnud ühtegi ühemandaadilist kohta isegi senises kantsis liidumaa põhjaosas. Kaotus oli eriti valus, kuna partei esinumber Nancy Faeser oli föderaalne siseminister ja ta ei võitnud isegi oma kohalikus valimisringkonnas (Main-Taunus I, Frankfurdist loodes), tulles seal kolmandaks. Ka rohelised kaotasid 5 protsendi võrra, FDP ületas napilt vähem kui 1000 häälega valimiskünnise. Vasakpartei langes peale 15 aastat Maapäevast välja, parempopulistlik AfD tõusis CDU järel teiseks.

Kuigi ametisoleval CDU-roheliste koalitsioonil olnuks endiselt 8-kohaline enamus, teatas Hesse peaminister Boris Rhein, et otsustas pidada koalitsioonikõnelusi nii senise koalitsioonipartneri Rohelistega kui ka SPD ja FDP-ga. 10. novembril teatas ta, et otsustas koalitsiooni rohelistega lõpetada ja moodustada suure koalitsiooni SPD-ga. Uus valitsus astus ametisse 18. jaanuaril 2024.


Dmõtro Budorin

Dmõtro Budorin on Ukraina IT-ettevõtja ja üks juhtivaid aktiviste Ukraina kübersõjas Venemaa vastu. 2017. aastal asutas ta Tallinnas tehnoloogiaettevõtte Hacken.


Vees hõljuv torutunnel

Vees hõljuv torutunnel (SFT) on kontseptsioon tunnelist, mis võimaldaks sügavate veetakistuste ületamist ja toimiks Archimedese seadusele põhinedes.


Gero Kartau

Gero Kartau (sündinud 12. mail 1946) on endine Eesti politseiametnik ja ENSV miilitsatöötaja.

Alates 1970. aastast ENSV korrakaitseorganites töötanud Kartau oli aastail 1991–1992 Tartu abiprefekt ja 1992–1995 siseministeeriumi kantsler. 1994. aasta jaanuarist aprillini täitis ta ajutiselt ka Politseipeadirektori ülesandeid.

Aastatel 1995–1998 töötas Kartau Politseiameti peadirektori nõunikuna ning jaanuarist 1998 kuni märtsini 2002 Järvamaa politseiprefektina.

Samuti on ta olnud Eesti siseministeeriumi atašee Peterburis 1995–1997.

Pärast politseitöölt lahkumist sai temast Tartu Ülikooli turvajuht, ohutustalituse juhataja.

Viimastel aastatel on ta olnud Tartu linna 6. valimisjaoskonna juhataja asetäitja.


Veskijärv (Valka)

Veskijärv (läti keeles Zāģezers, ka Zāģu ezers, Dzirnavu ezers, Kalndzirnavu ezers) on paisjärv Lätis Valka linna territooriumil.


Force Publique

Monaco Force Publique'i kohta vaata artiklit Force Publique (Monaco).

Force Publique (prantsuse keelest Avalik Vägi; hollandi keeles Openbare Weermacht) oli sandarmeeria ja sõjavägi tänapäeva Kongo Demokraatliku Vabariigi aladel aastast 1885 (kui seal asus Kongo Vaba Riik) aastani 1960 (kui seal lõppes Belgia Kongo aeg). Pärast Kongo Demokraatliku Vabariigi iseseisvumist nimetati Force Publique ümber Kongo rahvusarmeeks.


Küprose president

Alates 2023. aastast on Küprose president Níkos Christodoulídis.

President valitakse otsesel rahvahääletustel viieks aastaks. Kui ükski kandidaat ei saa üle poole häältest, toimub kahe suurima häälte arvu saanud kandidaadi vahel teine valimisvoor.

Euroopa Liidu liikmesriikide seas ainulaadselt on Küprosel riigipea ja valitsusjuhi roll kombineeritud, mistõttu on Küpros ainus ELi riik, kus valitsemine on täielikult presidentaalne.


Veskijärv

Veskijärv on mitme järve nimi.

Põhinimi "Veskijärv" Arula Veskijärv, järv Valga maakonnas Otepää vallas Jäneda Veskijärv, järv Lääne-Viru maakonnas Tapa vallas Krabi Veskijärv, järv Võru maakonnas Rõuge vallas Kubija Veskijärv, järv Võru maakonnas Võru linnas Laatre Veskijärv, järv Valga maakonnas Valga vallas Leevijõe Veskijärv, järv Põlva maakonnas Põlva vallas Nõmme Veskijärv, järv Lääne-Viru maakonnas Väike-Maarja vallas Nõva Veskijärv, järv Lääne maakonnas Lääne-Nigula vallas Palamuse Veskijärv, järv Jõgeva maakonnas Jõgeva vallas Pärsti Veskijärv, järv Viljandi maakonnas Viljandi vallas Sokari Veskijärv, järv Võru maakonnas Rõuge vallas Veskijärv (Valga), järv Valga maakonnas Valga vallas Veskijärv (Valka), järv Lätis Valka linnas

Nimevariant "Veskijärv" Kaarepere paisjärv, järv Jõgevamaal Jõgeva vallas Kabala järv, järv Rapla maakonnas Rapla vallas Jupri järv, järv Lääne-Viru maakonnas Rakvere vallas Puurmani paisjärv, järv Jõgevamaal Põltsamaa vallas Roosna-Alliku Vanaveski järv, järv Järvamaal Paide linnas Tõrva veskijärv, järv Valga maakonnas Tõrva vallas


Hopakk

Hopakk (ukraina keeles гопак) on Ukraina rahvatants, mis sai alguse Zaporižžja kasakate meestantsuna, kuid tänapäeval tantsivad seda ka paarid, meessolistid ja tantsijate segarühmad. Kõige sagedamini esitavad seda iseseisva tantsunumbrina Ukraina kutselised ja harrastustantsuansamblid, aga ka teised rahvatantsu esitajad. Hopakki on kasutatud ka suuremate kunstiliste oopuste (nt ooperid, balletid ja teater) osana.

Hopakki nimetatakse sageli Ukraina rahvustantsuks ja see on Poolas väga populaarseks saanud. Kreekas Leroses on sarnaseid folkloorseid tantsulugusid tuntud nimetuse sirmpa all.


2022. aasta Saarimaa parlamendivalimised

2022. aasta Saarimaa parlamendivalimised toimusid 27. märtsil 2022, et valida Saksamaa liidumaa Saarimaa Maapäeva (Landtag) 17. koosseis. Valimiste eel oli võimul CDU-SPD nn suur koalitsioon Tobias Hansi (CDU) juhtimisel.

Maapäeva 51 liiget valiti proportsionaalselt (d'Hondti meetodiga) kinniste valimisnimekirjadega. 42 mandaati jagati kolmes valimisringkonnas (Saarbrückenis 12, Saarlouisis 14, Neunkirchenis 16), 9 liidumaa tasandil. Valimiskünnis oli 5%.

Kuigi Saarimaa on Saksamaa liidumaadest suuruselt teise väikseima elanike arvuga, olid valimised testvalimiseks kantsler Scholzi valitsuse tegevusele ja CDUle uue juhi, Friedrich Merzi all. Kuni juulini 2021 juhtis arvamusküsitlustes CDU, kuid peale CDU kaotust septembris toimunud Liidupäeva valimistel asus SPD juhtima, kasuks tuli ka pikaaegse asepeaminister Anke Rehlingeri populaarsus.

Valimisõiguslikke kodanikke Saarimaal oli kokku 746 307. Valimas käis 458 113 inimest ehk 61,38% valijaskonnast.

SPD esines valimistel vägagi hästi, saavutades absoluutenamuse kohtade arvust ja tuli igas vallas esimeseks. Viimasena oli ühelgi Saksamaa liidumaal nii edukas CSU Baieris 2013. aastal. Rohelised jäid Maapäevast väga napilt välja, puudu jäi vaid 22 häält, et parlamenti pääseda. Ka FDP jäi alla valimiskünnise, puudu jäi umbes 1000 häält. Valimiskünnise tõttu oli kaotsiläinud häälte arv erakordselt suur - 22.27%.

Peaminister Tobias Hans tunnistas allajäämist ja võttis vastutuse CDU valimiskaotuse eest. Kuna SPD võitis absoluutenamuse, teatas Rehlinger soovist valitseda ilma koalitsioonita. 25. aprillil valiti ta Saarimaa peaministriks 32 häälega 51st.


Isadus

Isadus on seisund, kus meessoost isik on lapsevanem.

kes on lapse sünni ajal lapse emaga abielus; kes on isaduse omaks võtnud või kelle isaduse on tuvastanud kohus.

Üldiselt kehtib seaduse järgi abikaasa isaduse eeldus ehk lapse isa on mees, kellega lapse ema oli lapse sünni ajal abielus, kuid isadust on võimalik omaks võtta ka mehel, kes polnud lapse sünni ajal lapse emaga abielus. Lisaks on võimalik isadust tuvastada ning vaidlustada kohtus. Siiski ei saa lapse isaks olla mees, kellest laps põlvneb kunstliku viljastamise tõttu.

Eesti õiguses reguleerivad isadust perekonnaseaduse §-d 84–95.


Elina Valtonen

Elina Maria Valtonen (2009–2021 Lepomäki; sündinud 23. oktoobril 1981 Helsingis) on Soome poliitik, alates 20. juunist 2023 Soome välisminister.

Ta on Rahvuslikust Koonderakonnast valituna parlamenti kuulunud 2014. aastast. Valtonen on varem töötanud rahandusala juhina ja mõttekoja Libera uurimisjuhina. Ta on diplomeeritud insener (diplomi-insinööri) ja majandusmagister.

2023. aasta parlamendivalimistel sai ta 32 562 häält Helsingi valimisringkonnas ehk üleriigiliselt kolmanda häältesaagi.


Türgi sissetung Küprosele

Türgi sissetung Küprosele oli Türgi rünnak Küprose Vabariigi vastu 20. juulil 1974 pärast Küprose Rahvuskaardi poolt Makarios III vastu sooritatud riigipööret, mis lõppes Küprose saare põhjaosa okupeerimisega rahvusvahelist õigust rikkudes. Põhja-Küprose Türgi Vabariiki, mis kuulutati välja 15. novembril 1983, tunnustab rahvusvaheliselt ainult Türgi.


Vikipeedia:Eesti olümpiasportlased

Artiklivõistlus "Artikkel letti – medal netti" toimus 2023. aastal 10. aprillist kuni 22. maini.

Artiklivõistlust korraldavad MTÜ Wikimedia Eesti ning Eesti Spordi- ja Olümpiamuuseum. Võistlust toetab Eesti Olümpiakomitee.

Osalemiseks kliki artiklivõistluse reklaamlehe allosas asuvale valgele nupule "Võistlusele registreerimine".


Avessalom Podvodnõi

Aleksandr Georgijevitš Kamenski (vene keeles Александр Георгиевич Каменский, pseudonüüm Avessalom Podvodnõi Авессалом Подводный; 11. mai 1953 Moskva – 5. märts 2018) oli vene esoteerik, psühholoog ja astroloog.

Podvodnõi lõpetas 1974. aastal Lomonossovi-nimelise Moskva Riikliku Ülikooli matemaatika erialal. 1977. aastal kaitses ta kandidaadiväitekirja. Töötas programeerijana ja rakendusmatemaatikuna. 1980. aastatel eemaldus matemaatika temaatikast ja keskendus humanitaarvaldkonnale.

Tal on ilmunud üle 40 raamatu, sealhulgas üldise, kabalistliku ja sünastrilise astroloogia õpikute sari, ka hulk raamatuid psühholoogia, filosoofia ja alternatiivmeditsiini valdkonnast.

2002. aastal lõi ta internetikoolituse "Inimene inimeste seas".


Artemis 3

Artemis 3 (ametlikult Artemis III) on kavandatud NASA Artemise programmi esimeseks mehitatud maandumismissiooniks Kuule ja Starship HLS maanduri esimeseks mehitatud lennuks. Artemis 3 mille start on planeeritud 2025. aasta detsembrisse, on plaanide kohaselt teine meeskonnaga Artemise missioon ja esimene mehitatud maandumine Kuule pärast 1972. aasta detsembrit kui Kuul maandus Apollo 17.


Interferentsfilter

Interferentsfilter (ka dikroiline filter (inglise dichroic filter), õhukese-kihi filter) on laialdaselt kasutatav valgusfiltri liik, mis laseb läbi osa valguse lainepikkustest, ja peegeldab ülejäänud. Sõna "dikroiline" on tuletatud kreeka keelest, tähendades "kahe-värvilist". Laiemalt mõistame selle all erinevaid optilisi seadmeid, mis lahutavad valguse kaheks erineva lainepikkusega vooks. Interferentsfiltri oluline omadus on väga väike valguse neeldumine, mistõttu saab seda kasutada nii nõrkade valgusvoogude (nt mikroskoopias); kui ka suure võimsusega valgusvoo filtreerimiseks, nt laserseadmed, filmiprojektorid, teatriprožektorid jm.

Filter koosneb mitmest erineva murdumisnäitajaga õhukesest dielektriku- või metallikihist, mis on sageli klaasi pinnale vaakumsadestatud. Kihtide piirpinnal valguslaine sagedusest sõltuvalt murdub ja peegeldub, interferentsi nähtuse tõttu liitub teiste valguslainetega, neid selektiivselt võimendades või kustutades. Kihtide valikuga saab kujundada madalpääsfiltreid, kõrgpääsfiltreid, ribapääsfiltreid või ribatõkkefiltreid. Et interferentsfiltrit iseloomustab väga väike neeldumine, valgus kas pääseb läbi või peegeldub, siis võime me rakendusest sõltuvalt rääkida kas interferentsfiltrist või -peeglist.


Sotsialistlik Riigipartei

Sotsialistlik Riigipartei (saksa keeles Sozialistische Reichspartei, SRP, mõnikord ka ka Saksamaa Sotsialistlik Riigipartei) oli Lääne-Saksamaa algusaastatel tegutsenud partei, mille moodustas 1949. aastal rahvuskonservatiivsest Saksa Paremparteist eraldunud neonatsistlik element.


National Women's Hall of Fame

National Women's Hall of Fame ('riiklik naiste kuulsuste hall') on USA-s New Yorgi osariigis Seneca Fallsis asuv institutsioon, mille eesmärk on tunnustada Ameerika Ühendriikide kuulsate naiste elutööd ja saavutusi.

See asutati 1969. aastal. Seneca Falls valiti institutsiooni asukohaks seetõttu, et seal toimus 1848. aastal naiste õiguste konverents, mis oli esimene naiste õiguse ja feminismialaline konverents USA-s.

National Women's Hall of Fame'i liikmeteks valitakse naised, kes on oma tegevusega mõjutanud Ameerika Ühendriikide või kogu maailma ühiskonna sotsiaalseid, majanduslikke või kultuurilisi aspekte.


Lapse huvi ülimuslikkuse põhimõte

Lapse huvi ülimuslikkuse põhimõte (ka lapse parimate huvide esikohale seadmise põhimõte) on perekonnaõiguse ja ka ÜRO lapse õiguste konventsiooni üldpõhimõte, mille järgi peavad riiklikud või erasotsiaalhoolekandeasutused, kohtud ja täidesaatvad ning seadusandlikud organid igasugustes lapsi puudutavates ettevõtmistes alati esikohale seadma lapse parimad huvid (ÜRO lapse õiguste konventsiooni artikkel 3 lõige 1). See tähendab, et lapsi puudutavas asjas tuleb esmalt välja selgitada kõik erinevad lapse huvid ja seejärel hinnata, milline lahendus on lapse jaoks kindlal juhul kõige parem. Näiteks tuleb lapse huvi hinnata olukorras, kus vanemate tegevus on lapsele ohtlik või kahjulik. Sellisel juhul on lapse huvides nii vanematega koos elamine kui ka ohutus keskkonnas viibimine. Kui vanemate juures viibimine ei ole lapsele turvaline, tulebki kaaluda, kas lapse huve silmas pidades on parem laps vanematest eraldada ja turvalisse keskkonda paigutada või võimaldada lapsel elada vanematega koos tõenäoliselt ebaturvalises keskkonnas. Lapse huvide esikohale seadmine ei tähenda aga, et kõrvale tuleb jätta teiste puudutatud isikute või avalikkuse huvid, vaid et lapse parimaid huvisid tuleb alati arvesse võtta ning neile otsuste tegemisel oluline kaal anda.


Lillers

Väike põllumajandus- ja kergetööstuslinn asub umbes 15 km Béthune'ist loodes ja 40 km Lille'ist läänes, teede D185, D182 ja D69 ristumiskoha ümbruses. Linnast mööduvad tee N43 põhja pool ja Autoroute A26 lõuna pool.

Clarence'i jõgi voolab läbi linna.


Linghem

Linghem on vald Põhja-Prantsusmaal Pas-de-Calais' departemangus.

Linghem asub umbes 19 km Béthune'ist loodes ja 55 km Lille'ist läänes, maantee D90 ääres. Autoroute A26 moodustab valla läänepiiri.


Locon

Locon asub u. 8 km Béthune'ist põhjas ja 39 km Lille'ist läänes, teede D945 ja D178 ristumiskoha ümbruses. Lawe jõgi voolab läbi valla idaosa.


Lorgies

Lorgies on vald Põhja-Prantsusmaal Pas-de-Calais' departemangus.

Lorgies asub u. 19 km Béthune'ist kirdes ja 21 km Lille'ist edelas, teede D168 ja D72 ristumiskoha ümbruses.


Harald Hardrada

Harald Sigurdsson III (vanapõhja keeles Haraldr Sigurðarson, ka Hardrada (norra keeles Hardråde 'karm juht'); 1015 Ringerike, Norra – 1066 Stamford, Inglismaa) valitses Norra kuningriiki 1046.–1066. aastal. Teda kutsuti viimaseks Norra viikingiks. Ta sõdis koos oma poolvenna Olafiga Stiklestadi lahingus 1030. aastal, mille nad kaotasid.

Ta teenis Bütsantsi armees ja sai selle juhiks. Teda saatis seal edu ja see võimaldas tal tagasi tulla, et saada Norra troon, mille ta ka sai 1046. aastal. Ta valitses algul trooni koos oma vennapoja Magnus Heaga, aga vähem kui aasta pärast, mil Magnus suri, sai Harald trooni täielikult endale. Sealt edasi üritas ta saada ka Taani kuningriiki, aga edutult. Siis ta proovis ka saada Inglismaad, aga see lõppes tema surmaga aastal 1066.


Lozinghem

Lozinghem asub u. 11 km Béthune'ist läänes ja 53 km Lille'ist edelas, teede D188 ja D183 ristumiskoha ümbruses.


Kiiviroheline

Kiiviroheline on üks rohelistest värvitoonidest, kergelt soojatooniline heleroheline värvus, mis sarnaneb kiivi viljaliha värvusega.

Eestikeelsetes allikates alates 1990. aastatest. Värvinimetust on kasutatud moe ja sisekujunduse kontekstis, samuti tekstiilide ja käsitöö- ning kunstitarvete värvuse kirjeldamiseks.


Mario Paiste

Mario Paiste (sündinud 3. september 1989. a, Kuressaares) on Eesti korvpallur, kes mängib 2022/23 hooajal Tallinna Kalev (korvpalliklubi) meeskonnas.


Linavalge

Linavalge ehk linakarva on kahvatu valkjas värvitoon, haritud lina värvi, kollaka varjundiga valge.

Värvinimetust kasutatakse sageli juuksevärvuse kirjeldamiseks (linalakk, linakarva juuksed).


Hortõtsja

Hortõtsja (ukraina keeles Хортиця) on Dnepri jõe suurim saar, mille pikkus on 12,5 km ja laius kuni 2,5 km. Saar on osa Hortõtsja riiklikust loodusreservaadist. See ajalooline koht asub Zaporižžja linna piirides Ukrainas.

Saarel on olnud oluline roll Ukraina ajaloos, eriti Zaporižžja kasakate ajaloos. Saarel on ainulaadne taimestik ja loomastik, sealhulgas tammesalud, kuusemetsad, niidud ja stepid. Saare põhjaosa on väga kivine ja kõrge (tõuseb 30 meetrit üle jõesängi). Lõunaosa on madal ja sageli üleujutatud Dnepri veest.


Atis Slakteris

Atis Slakteris (sündinud 21. novembril 1956 Code vallas (tänapäeval Bauska piirkond)) on Läti endine poliitik (Roheliste ja Talurahva Liit, Rahvapartei).

Atis Slakteris lõpetas 1980. aastal Läti Põllumajanduse Akadeemia mehhaniseerimisteaduskonna. Töötas aastatel 1980–1989 Bauska rajoonis "Code" kolhoosis mehhaaniku ja peainsenerina. 1989–1990 oli ta riigiettevõtte "Bauskas Lauktehnika" juhataja esimene asetäitja. 1990–1994 oli ta Bauska rajooni põllumajandusosakonna peainsener ja 1994–1996 Bauska rajooni põllumajanduse konsultatsioonibüroo juhataja. Aastatel 1996–1997 oli ta kooperatsiooniminister. Alates 1998. aastast oli Atis Slakteris Läti Seimi liige. Aastatel 2000–2002 oli ta Läti põllumajandusminister.

Aastatel 2002–2006 oli Atis Slakteris Rahvapartei esimees.

20. detsembrist 2007 kuni 12. märtsini 2009 oli Atis Slakteris Läti rahandusminister.

Poliitikast lahkumise järel tegutses Slakeris põllumajandusettevõtjana.


Henry Bacon

Henry Bacon (28. november 1866 Watseka, Illinois – 16. veebruar 1924 New York) oli ameerika arhitekt.

Bacon projekteeris Washingtoni tsentrumis püstitatud Lincolni memoriaali (ehitatud 1914–1922).


Buckminster Fuller

Richard Buckminster Fuller (12. juuli 1895 Milton, Massachusetts – 1. juuli 1983 Los Angeles) oli ameerika arhitekt, disainer, leiutaja ja futuroloog.

Fuller sai rahvusvaheliselt tuntuks 1967. aastal Montrealis näitusel EXPO-67 Ameerika Ühendriikide paviljonis püstitatud geodeetilise kupliga (Montreali biosfäär).


George Fletcher Babb

George Fletcher Babb (1835–1915) oli ameerika arhitekt, kes töötas peamiselt USA New Jersey ja New Yorgi osariigis.

Babb töötas arhitektibüroos Babb, Cook & Willard vanempartnerina. Ta osales Manhattanil püstitatud De Vinne Press Buildingu projekteerimisel (ehitatud 1885–1886). Hoone projekteeriti uusromaani stiilis.


Peter Blume

Peter Blume (27. oktoober 1906 Smargon, Grodna kubermang – 30. november 1992 New Milford, Connecticuti osariik) oli Ameerika maalikunstnik, kelle tööd liigituvad peamiselt realismi, kubismi, purismi ja sürrealismi kunstivooludesse.

Blume oli pärit juudi perekonnast. 1912. aastal emigreerus ta koos perega Ameerika Ühendriikidesse.


Philip Johnson

Philip Johnson (8. juuli 1906 Cleveland – 25. jaanuar 2005 New Canaan, Fairfieldi maakond) oli ameerika arhitekt. Elas 98-aastaseks.

Johnson viljeles peamiselt modernistlikku ja postmodernistlikku arhitektuuristiili. Tema tuntumaid projekte on New Canaanis ehitatud Glass House (valmis 1949) ja Orange'i maakonnas Orange'is püstitatud Christ Cathedral (valmis 1980).


Maisnil-lès-Ruitz

Maisnil-lès-Ruitz on vald Põhja-Prantsusmaal Pas-de-Calais' departemangus.

Maisnil-lès-Ruitz asub u. 8 km Béthune'ist lõunas ja 56 km Lille'ist edelas, teede D72, D301 ja D179 ristumiskoha ümbruses.


Frank Capra

Frank Capra (18. mai 1897 Bisacquino, Sitsiilia – 3. september 1991 La Quinta, California osariik, USA) oli itaalia päritolu Ameerika filmirežissöör ja produtsent.

Capra sündis Sitsiilias. 1903. aastal emigreerus ta koos perega Ameerika Ühendriikidesse. 1926. aastal alustas ta tummfilmi režissöörina.

Capra kujunes 1930. aastatel üheks Ameerika Ühendriikide mõjukaimaks filmilavastajaks, kui võitis kolmel korral parima lavastaja Oscari. Üks tema silmapaistvamaid 1930. aastate filme oli "See juhtus ühel ööl" ("It Happened One Night"; 1934), mis oli esimene film, mis võitis viis kõige tähtsamat Oscarit, sh parima filmi Oscari ja tõi Caprale tema esimese Oscari. Tema teised tuntumad 1930. aastate filmid olid "Mr. Deeds Goes to Town" (1936; teine parima lavastaja Oscar) "Sa ei vii kõike endaga kaasa" ("You Can't Take It With You"; 1938; kolmas parima lavastaja Oscar) ja "Härra Smith läheb Washingtoni" ("Mr. Smith Goes to Washington"; 1939).

1946. aastal lavastas ta fantaasiasugemetega draamafilmi "See imetabane elu" ("It's a Wonderful Life"), mida peetakse tänapäeval üheks kõigi aegade parimaks filmiks. Capra oli selle filmi režissöör, produtsent ja kaasstsenarist. Film nomineeriti 1947. aastal Oscarile viies kategoorias. Film Oscarit küll ei saanud, kuid Capra pälvis samal aastal Kuldgloobuse filmirežii eest.

Aastatel 1935–1939 oli ta Ameerika Filmikunsti ja -teaduste Akadeemia president ning aastatel 1938–1941 ja 1959–1961 Directors Guild of America president.


Pedele veskijärv

Pedele veskijärv (läti keeles Pedeles dzirnavezers, ka Pedeles ezers, Dzirnezers, Dzirnavnieku dzirnavu ezers, Dzirnavnieku dzirnavezers) on paisjärv Pedeli jõel Lätis Valka piirkonnas Pedele küla juures.

Paisjärv rajati 1904. aastal. Vahemikus 1962–1983 oli järv kuivaks lastud, et läbi viia metsamaaparandust. 1969. aastal lõhuti projektis mittenõutud lüüsi künnis. 1998. aasta võeti paisul kasutusse Dzirnavnieku hüdroelektrijaam võimsusega 40 kW.

Pedele veskijärve pindala on 13,7 hektarit, keskmine sügavus 1,2 m ja suurim sügavus 2,3 m. Järve põhi on mudane, leidub vettevajunud puutüvesid ja ka üleujutatud puid, kuna järve rajades seda kogu ulatuses taimestikust ei puhastatud. Kaldad on lauged ja madalad. Läbi järvesängi kuni paisu lüüsini on kaevatud kanal. Järve ääres on endise Pedele mõisa hooned.

Järv jääb Põhja-Vidzeme biosfääri kaitsealale. Taimestikus leidub pilliroogu, järvekõrkjat ja hundinuia, kaladest ahvenat, haugi, latikat ja särge.


Norman Foster

Norman Foster (sündinud 1. juunil 1935 Reddishis Suur-Manchesteris) on Briti arhitekt. Briti peer (Baron Foster of Thames Bank, 1999).

Foster on high-tech'i arhitektuuri esindaja. Tema tuntumaid projekte selles arhitektuuristiilis on Hongkongis püstitatud HSBC-i peakorter (valmis 1985).


Depressive black metal

Depressive black metal (DBM) ehk depressive suicidal black metal (DSBM) on black metal'i alamžanr.


Gregory Wiseman

Gregory Reid Wiseman (sündinud 11. novembril 1975) on Ameerika Ühendriikide insener, mereväelane ja NASA astronaut.

Wiseman lõpetas 1997. aastal Rensselaeri Polütehnilise Instituudi. Pärast instituudi lõpetamist asus ta teenima mereväkke, kus sai mereväelenduriks. 2006. aastal lõpetas ta Johns Hopkinsi Ülikooli. Wiseman valiti astronaudiks juunis 2009. Tema esimene kosmoselend toimus 2014. aastal kui ta kuulus Rahvusvahelise Kosmosejaama 40. ja 41. ekspeditsiooni.

2023. aastal valiti Wiseman missiooni Artemis 2 komandöriks. Artemis 2 missiooniga saab temast esimese Kuule orbiidile suunduva missiooni komandör pärast Eugene Cernanit, kes oli 1972. aastal toimunud missiooni Apollo 17 komandör.


Perekonnaelu kaitse

Perekonnaelu kaitse on inimese põhiõigus perekonnale ja selle puutumatusele, kaitstes perekonda riigi ülemäärase sekkumise eest. See tähendab, et avalik võim ei tohi põhjendamatult takistada pereliikmete kooselu ja sel on kohustus luua asjakohased tingimused ja kaitsemehhanismid perekonnaelu tagamiseks.

Eestis on perekonna ja perekonnaelu kaitse peamisteks alusteks põhiseaduse § 26 ja § 27 lg 1, samuti ka Euroopa inimõiguste ja põhivabaduste kaitse konventsiooni artikkel 8.


Mari Hunt

Mari Hunt (sündinud 1986. aastal Tallinnas) on Eesti arhitekt.

Mari Hunt on omandanud magistrikraadi Eesti Kunstiakadeemia arhitektuuri ja linnaplaneerimise osakonnas 2013. aastal.

Mari Hunt on arhitektuuribüroo b210 juhtiv partner ja üks asutajatest.


Starship HLS

Starship HLS või Starship Human Landing System on kosmoselaeva Starshipi variant, mis on projekteeritud maandama astronaute Kuule ja tooma nad tagasi. Laeva projekteerib ja ehitab NASA tellimusel SpaceX ning see on Artemise programmi oluline komponent.

Plaanide kohaselt viib Starship HLSi Maa orbiidile Super Heavy kiirendi ning seejärel tangivad seda mitu tanker-Starshipi. Starship HLS lendab seejärel Kuu orbiidile, kus põkkub mehitatud kosmoselaevaga Orion. Kaks astronauti asuvad seejärel Orionilt ümber HLSi pardale ning laskuvad Kuu pinnale. Astronaudid viibivad Kuu pinnal umbes 7 päeva ning kõnnivad viis või enam korda Kuu pinnal, misjärel suunduvad HLSiga tagasi Kuu orbiidile.

Starship HLSi esimeseks mehitatud missiooniks on planeeritud Artemis 3, mis peaks toimuma detsembris 2025. Eelnevalt sooritab kosmoselaev mehitamata katselennu, mille raames maandub see ka Kuul.


Marles-les-Mines

Marles-les-Mines on vald Põhja-Prantsusmaal Pas-de-Calais' departemangus.

Nagu nimigi ütleb, tegemist on endise söekaevanduslinnaga, kus nüüd tegeletakse kergetööstuse ja põllumajandusega. See asub u. 8 km Béthune'ist edelas ja 58 km Lille'ist edelas, teede D70 ja D188 ristumiskoha ümbruses. Clarence'i jõgi voolab läbi valla. Vis-à-Marles'i raudteejaam teenindab kohalikke ronge liinil Saint-Pol-sur-Ternoise'ist Béthune'i ja Lille-Flandres'i.


Vis-à-Marles'i raudteejaam

Vis-à-Marles on raudteejaam Prantsusmaa Marles-les-Mines'i vallas (Pas-de-Calais' departemang).

Jaam teenindab Transport express régional liini Saint-Pol-sur-Ternoise'ist Béthune'i ja Lille-Flandres'i.


Robert Telus

Robert Telus (sündinud 18. aprillil 1969 Opocznos) on Poola insener, põllumees ja poliitik, ta on erakonna Õigus ja Õiglus liige. Ta on 6. aprillist 2023 Poola põllumajanduse ja maaelu arengu minister (Mateusz Morawiecki teises valitsuses).

Ta on lõpetanud Tadeusz Kościuszko nimelise Krakowi Tehnikaülikooli sanitaar- ja veetehnika teaduskonna.

Ta liitus Õiguse ja Õigluse erakonnaga, kus temast sai ringkonna presiidiumi liige ja ringkonnavõimude esimees. 2007. aasta Poola parlamendivalimistel sai ta (Piotrkówi rajoonis) 8748 häält ja ta sai Seimi liikmeks. Seimis olles kuulus ta põllumajanduse ja maaelu arengu komisjonis ning riiklikus kontrollikomisjonis.

2011. aasta Poola parlamendivalimistel sai ta 11 305 häält. Ta kandideeris ka 2014. aasta Euroopa Parlamendi valimistel, kuid edutult.

2015. aasta Poola parlamendivalimistel sai ta 18 670 häält, 2019. aasta Poola parlamendivalimistel sai ta 27 254 häält; mõlemal korral valiti ta tagasi seimi.

6. aprillil 2023 määras president Andrzej Duda ta Poola põllumajanduse ja maaelu arengu ministriks.


Evika Siliņa

Evika Siliņa (sündinud 3. augustil 1975 Riias) on Läti jurist ja poliitik (Ühtsus), alates 15. septembrist 2023 Läti peaminister.

Evika Siliņa lõpetas Läti Ülikooli bakalaureuseastme õigusteaduse alal 1997. aastal. Magistrikraadi õigusteaduse, rahvusvahelise õiguse ja Euroopa õiguse alal sai ta 2001. aastal Riia Juriidilises Kõrgkoolis.

1995. aasta jaanuarist kuni 1999. aasta augustini töötas ta juriidilise nõustajana. 1998. aasta novembrist kuni 2003. aasta detsembrini oli ta advokaadibüroos ZVAB Lata advokaadi abi. 2003. aasta detsembrist kuni 2012. aasta aprillini töötas vandeadvokaadina. 2011. aasta novembrist kuni 2012. aasta aprillini oli ta siseministri koosseisuväline nõunik. 2013. aasta jaanuarist kuni 2019. aasta jaanuarini töötas ta Läti Siseministeeriumi parlamentaarse sekretärina. 2019. aasta jaanuarist kuni 13. detsembrini 2022 oli ta Läti Riigikantseleis peaministri parlamentaarne sekretär. 1. novembrist 2022 kuni 13. detsembrini 2022 oli ta Läti Seimi liige.

14. detsembrist 2022 15. septembrini 2023 oli Evika Siliņa Läti sotsiaalminister.


Valgevene köök

Valgevene köök on valgevene toiduvalmistamise traditsioon.

Valgevene köögil on palju ühist vene, leedu, ukraina, poola ja juudi köögiga. Ülemklassi ja talupoegade toitumine oli pikka aega väga erinev. Šlahta köök oli saksa ja poola köögi tugeva mõju all. Linnakodanikud ja käsitöölised võtsid paljuski üle juudi köögi. Talupojad aga säilitasid kuni 20. sajandi alguseni vanad toiduvalmistamise traditsioonid, mis ulatusid 13. sajandini ja kaugemalegi.

Valgevene köögile on iseloomulik toiduainete keeruline ja pikaajaline töötlemine.

Palju valmistatakse kartulitoite. Kartuleid serveeritakse liha- ja kalatoitude kõrvale, tarvitatakse iseseisvate toitude valmistamiseks ning taignatesse panemiseks või otse kartulitaignana. Kartul jõudis Valgevenesse 1670. aastatel. Tõenäoliselt kõige tuntum valgevene kartulitoit on kartulipannkoogid draniki.

Lihatoite valmistatakse põhiliselt sealihast.

Laialdaselt kasutatakse köögivilju ja seeni.

Erinevalt naaberrahvaste köökidest valmistatakse valgevene köögis vähe piimatoite ja magustoite.


Kohtla-Uueküla

Kohtla-Uueküla on küla Ida-Viru maakonnas Toila vallas Kohtla-Järve linna ja Kohtla-Nõmme alevi vahelisel 2,5 km² suurusel alal.

Küla moodustati 1. aprillil 2023 seni Kohtla-Nõmme alevi ja Roodu küla alla kuulunud maa-aladest.


Hevsurethi

Hevsurethi (varem ka Hevsureti, gruusia keeles ხევსურეთი) on ajalooline piirkond Gruusia idaosas. Hevsurethi asub Kaukasuse mägedes Venemaa (Tšetšeeni Vabariigi) piiri ääres.

Tänapäeval kuulub Hevsurethi Mtshetha-Mthianethi piirkonda.

Hevsurethi tähtsaim asula on Šatili küla, mis asub merepinnast 1400 meetri kõrgusel.

Piirkonna põliselanikud on grusiinide etniline rühm hevsurid. Minevikus olid hevsurid vabastatud kõigist maksudest, nende ülesanne oli Gruusia põhjapiiri kaitse. Hevsurid kuuluvad Gruusia kirikusse, kuid neil on säilinud ka eelkristlikke traditsioone. 1950. aastatel asustati paljud hevsurid tasandikule ja mitmed mägikülad jäid tühjaks.


Mazinghem

Mazinghem on vald Põhja-Prantsusmaal Pas-de-Calais' departemangus.

Mazinghem asub u. 19 km Béthune'ist loodes ja 53 km Lille'ist läänes, teede D943 ja D186 ristumiskoha ümbruses.


Mont-Bernanchon

Mont-Bernanchon on vald Põhja-Prantsusmaal Pas-de-Calais' departemangus.

Mont-Bernanchon asub u. 8 km Béthune'ist põhjas ja 43 km Lille'ist läänes, teede D937 ja D184 ristumiskoha ümbruses. Läbi valla, mida katavad suur metsaala ja mitmed järved, voolavad Clarence'i jõgi ja Canal d'Aire.


Hrõhori Skovoroda

Hrõhori Skovoroda (ladina keeles Gregorius Scovoroda; ukraina keeles Григорій Савич Сковорода; vene keeles Григорий Саввич Сковорода; 3. detsember 1722 – 9. november 1794) oli Ukraina kasakate päritolu filosoof, kes elas ja töötas Venemaa Keisririigis. Ta oli luuletaja, õpetaja ja liturgilise muusika helilooja.

Tema märkimisväärset mõju oma kaasaegsetele ja järgnevatele põlvkondadele ning tema eluviisile peeti üldiselt sokraatseks ning teda kutsuti sageli "Sokrateseks". Skovoroda töö andis panuse nii tänapäeva Ukraina kui ka Venemaa kultuuripärandisse, mistõttu mõlemad riigid väidavad, et ta on nende põlispoeg.

Ta omandas hariduse Kiievis Collegium Mohileanumis. Mõjutatuna maistest ja vaimsetest jõududest, elas filosoof rändmõtleja-kerjusena. Tema traktaatides ja dialoogides kattuvad piibliprobleemid nendega, mida Platon ja stoikud varem käsitlesid. Skovoroda esimene raamat anti välja pärast tema surma 1798. aastal Peterburis. Skovoroda tervikteosed ilmusid esimest korda Peterburis 1861. aastal. Enne seda väljaannet eksisteerisid paljud tema teosed vaid käsikirjalisena.


Montmartre'i kalmistu

Montmartre'i kalmistu (prantsuse keeles cimetière de Montmartre; ametliku nimega Cimitière du Nord) on surnuaed Prantsusmaal Pariisis. Hõlmab 11 hektari suuruse ala Pariisi põhjapoolses osas. Asub Pariisi XVIII ringkonnas. Ajaloomälestis.

Kalmistu avati 1. jaanuaril 1825 Pariisi lähistel. 1860. aastast jääb Pariisi linna piiresse. Tänapäeval on Montmartre'i kalmistul 20 000 hauda. Aastas korraldatakse umbes 500 matust.


Nœux-les-Mines

Nœux-les-Mines on vald Põhja-Prantsusmaal Pas-de-Calais' departemangus.

Nœux-les-Mines asub u. 6,4 km Béthune'ist lõunas ja 40 km Lille'ist edelas, teede D937 ja D65 ristumiskoha ümbruses. Nagu linna nimest võib järeldada, loodi see söekaevanduskeskusena, kuid piirkonna kaevandustööstuse allakäiguga on Nœux-les-Mines muutunud kergetööstus- ja põllumajanduslinnaks.


Neuve-Chapelle

Neuve-Chapelle asub u. 13 km Béthune'ist kirdes ja 26 km Lille'ist edelas, teede D947 ja D171 ristumiskoha ümbruses.


Antti Häkkänen

Antti Edvard Häkkänen (sündinud 16. jaanuaril 1985 Mäntyharjus) on Soome poliitik, kes kuulub Rahvuslikku Koonderakonda. Parlamendi liige 2015. aastast. Aastatel 2017–2019 oli ta Soome justiitsminister, 20. juunist 2023 on ta Soome kaitseminister.

Aastatel 2012–2013 oli ta Koonderakonna noorteorganisatsiooni juht ja vedas eest kampaaniat "Koli oma ettevõte Eestisse" ("Siirrä yrityksesi Viroon"), mis taotles Soomes ettevõtte tulumaksu muutmist sarnaseks Eesti omaga.

2016. aastast on ta Rahvusliku Koonderakonna aseesimees.

5. maist 2017 kuni 6. juunini 2019 oli ta justiitsminister Juha Sipilä valitsuses.

2019. aasta parlamendivalimistel sai ta 20 234 häält ehk üleriigiliselt kolmanda häältesaagi. 2023. aasta parlamendivalimistel sai ta 21 378 häält ehk üleriigiliselt viienda häältesaagi.

Häkkänen on abielus ja tal on tütar.


Carl Magnus Stuart

Carl Magnus Stuart (1650–1705) oli Rootsi sõjaväelane ja kuningas Karl XII lähikondlane, kes osales Põhjasõjas. Ta oli tuntud fortifikatsiooniekspert. Vabahärra.


Thušethi

Thušethi (varem ka Tušeti, gruusia keeles თუშეთი) on ajalooline piirkond Gruusia idaosas. Thušethi asub Kaukasuse mägedes Venemaa (Tšetšeeni Vabariigi ja Dagestani) piiri ääres.

Tänapäeval kuulub Thušethi Kahhethi piirkonna Ahmeta rajooni koosseisu. Thušethi on Gruusia üks kõige raskemini ligipääsetavamaid alasid.

Thušethi keskuseks loetakse Omalo küla.

Piirkonnas asub Thušethi rahvuspark.


Ballets Russes

Ballets Russes, ka Djagilevi Vene ballett (vene keeles Русский балет Дягилева) oli antreprenöör Sergei Djagilevi asutatud balletitrupp, millega ta gastroleeris aastatel 1909–1929 paljudes riikides. Suurt edu saavutas trupp eelkõige Prantsusmaal ja Suurbritannias.

Ballets Russesi peakorter asus Monte Carlos.

Djagilev kutsus truppi terve rida andekaid tantsijaid ja koreograafe: Wacław Niżyński, Leonid Mjassini, Mihhail Fokini, Serge Lifari, George Balanchine'i. Djagilevi lavastustele lõid dekoratsioone ja kostüüme Léon Bakst ja Aleksandr Benois. Djagilev tegi koostööd ka Pablo Picasso, Andre Deraini, Coco Chaneli, Henri Matisse'i, Jean Cocteau ja teiste kunstnikega.

Trupp läks laiali pärast Sergei Djagilevi surma 1929. aastal.


Omalo

Omalo (gruusia keeles ომალო) on küla Gruusias Kahhethi piirkonnas Ahmeta rajoonis. Küla asub Venemaa (Dagestani) piirist 8 km kaugusel.

Omalot peetakse ajaloolise Thušethi piirkonna keskuseks.


Šatili

Šatili (gruusia keeles შატილი) on küla Gruusias Mtshetha-Mthianethi piirkonnas Dušethi rajoonis. Küla asub Kaukasuse peaaheliku põhjanõlval, Venemaa (Tšetšeeni Vabariigi) piirist 2 km kaugusel.

Šatilit peetakse ajaloolise Hevsurethi piirkonna keskuseks.

Šatili kindlusküla kuulub UNESCO maailmapärandi nimistu eelnimekirja.


Hevi

Hevi (gruusia keeles ხევი) on ajalooline piirkond Gruusia kirdeosas. Hevi paikneb Kaukasuse mäestiku peaaheliku põhjanõlval Venemaa (Osseetia ja Inguššia) piiri ääres.

Hevi piirkonnas asub üle 5000 meetri kõrgune Kazbeki mägi.

Tänapäevase haldusjaotuse järgi kuulub Hevi Mtshetha-Mthianethi piirkonna Kazbegi rajooni. Hevi keskuseks peetakse Tereki jõe ääres asuvat Stephantsminda alevit.

Hevi piirkonda läbib Gruusia sõjatee.


Johannes Lamparter

Johannes Lamparter (sündinud 8. novembril 2001 Hall in Tirolis) on Austria kahevõistleja.

Tema läbimurdehooaeg oli 2018.–2019. aasta maailma karikasarjas, mil ta jõudis kahel etapil poodiumile. 2021. aasta FIS-i põhja suusaalade maailmameistrivõistlustel saavutas ta suurepäraseid tulemusi: võitis kaks kuldmedalit, ühe individuaalses suuremäe võistlusel ja teise Paarissprindivõistlus suur mägi HS 137 + 2×7,5 km|võistkondlikus sprindis. Veel võitis ta teatesõidus pronksmedali.


Kaja Kallase kolmas valitsus

Kaja Kallase kolmas valitsus on 53. Eesti Vabariigi valitsus, mis astus ametisse 17. aprillil 2023. Valitsuskoalitsiooni kuuluvad Eesti Reformierakond, Eesti 200 ja Sotsiaaldemokraatlik Erakond. Valitsuse moodustas Reformierakonna esimees Kaja Kallas 2023. aasta Riigikogu valimiste järel. Valitsuserakondadel on Riigikogus 60 kohta.


Ballet du XXe Siècle

Ballet du XXe Siècle (prantsuse keelest '20. sajandi ballett') oli tantsutrupp, mille asutas 1960. aastal Brüsselis Maurice Béjart ja mis tegutses paljude aastate vältel omaette institutsioonina Théâtre Royal de la Monnaie koosseisus. Trupp viljeles balletti ja nüüdistantsu.

Trupi repertuaar koosnes peamiselt Béjart'i loomingust. Trupp sai kuulsaks suurejooneliste etendustega, milles kasutati rahvamasse ning multimeediumlikku teatraalsust.

Ballet du XXe Siècle'i esitantsijaid olid näiteks Suzanne Farrell ja Jorge Donn. Külalisesinejatena tegid trupis kaasa teiste seas Rudolf Nurejev, Maia Plissetskaja ja Vladimir Vassiljev.

Trupp läks laiali 1987. aastal pärast Béjart'i lahkhelisid La Monnaie direktoriga. Varsti pärast seda asutas Béjart Lausanne'is uue trupi (Béjart Ballet Lausanne).


Béjart Ballet Lausanne

Béjart Ballet Lausanne on tantsutrupp, mille 1987. aastal Šveitsis Lausanne'is asutas Maurice Béjart.

Pärast Béjart'i surma 2007. aastal sai trupi kunstiliseks juhiks varem trupis tantsinud Gil Roman.


Norrent-Fontes

Norrent-Fontes asub umbes 16 km Béthune'ist loodes ja 53 km Lille'ist läänes, teede D94 ja D91 ristumiskoha ümbruses. Valda läbib Autoroute A26.


Noyelles-lès-Vermelles

Noyelles-lès-Vermelles on vald Põhja-Prantsusmaal Pas-de-Calais' departemangus.

Noyelles-lès-Vermelles asub u. 8 km Béthune'ist kagus ja 42 km Lille'ist edelas, teede D943 ja D166 ristumiskoha ümbruses.


School of American Ballet

School of American Ballet (inglise keelest 'Ameerika balletikool') on New Yorgis Lincoln Center's tegutsev balletikool, assotsieerunud balletitrupi New York City Ballet'ga. Tegemist on Ameerika Ühendriikide tuntuima balletikooliga.

Balletikooli asutasid 1934. aastal koreograaf George Balanchine (1904–1983) ja impressaario Lincoln Kirstein.


Ryūichi Sakamoto

Ryūichi Sakamoto (jaapani keeles 坂本龍一 Sakamoto Ryūichi; 17. jaanuar 1952 – 28. märts 2023) oli jaapani helilooja, näitleja ja muusik. Ta oli tuntud peamiselt filmimuusika loojana.

1970. aastatel oli ta ansambli Yellow Magic Orchestra liikmena üks elektroonilise muusika pioneere.

Ta kirjutas muusika Nagisa Ōshima filmile "Merry Christmas, Mr. Lawrence" ning mängis selles David Bowie kõrval üht peaosa. 1987. aastal valminud filmi "Viimane keiser" muusika eest pälvis ta Oscari.

2014. aastal raviti tal söögitoruvähki. 2021. aastal teatas ta, et tal ravitakse jämesoolevähki.

Sakamoto pälvis elu jooksul BAFTA auhinna, kaks Kuldgloobuse auhinda ja Grammy auhinna.


Leopoldov

Leopoldov (kuni 1948. aastani Mestečko, saksa keeles Leopold-Neustadtl, ungari keeles Lipótvár, Újvároska) on linn Slovakkias Trnava maakonnas Hlohoveci ringkonnas.

Leopoldov rajati omanitürklaste vastase kindlusena aastatel 1665–1669 Habsburgide Austria valduste valitseja ja Saksa-Rooma keisri Leopold I initsiatiivil. Sama valitseja järgi sai Leopoldov nime. Linnaõigused anti Leopoldovile 1668. aastal.

Linnas asub 1855. aastal kindlusest ümberehitatud Leopoldovi vangla.


Rebreuve-Ranchicourt

Rebreuve-Ranchicourt asub u. 13 km Béthune'ist edelas ja 58 km Lille'ist edelas, teede D341 ja D57 ristumiskoha ümbruses. Vald loodi 1971. aastal, kui liideti endised vallad Rebreuve-sous-les-Monts ja Ranchicourt.


Hurbanovo

Hurbanovo (kuni 1948. aastani Stará Ďala, ungari keeles Ógyalla, saksa keeles Altdala) on linn Slovakkias Nitra maakonnas Komárno ringkonnas. Hurbanovo asub Ungari piirist 15 km kaugusel.

Asulat on esmamainitud 1329. aastal.

Linna slovakikeelne nimi muudeti 1948. aastal Hurbanovoks slovaki kirjaniku, ajakirjaniku ja poliitiku Jozef Miloslav Hurbani (1817–1888) auks.

Slovakkia 2021. aasta rahvaloenduse andmetel oli Hurbanovo elanikest slovakke 50,62 %, ungarlasi 40,69%, mustlasi 2,4% ja tšehhe 0,37%.

Linnas asub pruulikoda Zlatý Bažant.


Lunar Gateway

Lunar Gateway on Kuu orbiidile plaanitav rahvusvaheline kosmosejaam.

Jaama arenduses osalevad NASA, Euroopa Kosmoseagentuur, JAXA ja Kanada Kosmoseagentuur. Plaanide kohaselt oleks Lunar Gateway esimene kosmosejaam Kuu orbiidil.

Jaama plaanitakse kasutada vahepeatusena Kuule pinnale suunduvatel mehitatud ja mehitamata missioonidel ning erinevateks teadustöödeks. Lunar Gateways plaanitakse teha uurimistööd planetoloogias, astrofüüsikas, Maa vaatlemisel, heliofüüsikas ja kosmosebioloogias. Jaama ehitus on planeeritud 2020. aastatesse. Gatewayd pole plaanis püsivalt mehitada, kuid see saab olema mehitatud vähemalt korra aastas. Mehitamata oleku ajal on jaam kaugjuhtimisel.


Sobrance

Sobrance (ungari keeles Szobránc, saksa keeles Sobranz) on linn Slovakkias Košice maakonnas, Sobrance ringkonna halduskeskus. Sobrance asub Ida-Slovakkia alamikul, Ukraina piirist 11 km kaugusel.

Sobrance on kõige idapoolsem Slovakkia linn.

Asulat on esmamainitud 1344. aastal.

Slovakkia 2021. aasta rahvaloenduse andmetel oli Sobrance elanikest slovakke 78,01%, mustlasi 16,82%, ukrainlasi 1,75%, tšehhe 0,51%, russiine 0,49% ja ungarlasi 0,29%. Rahvus oli teadmata 1,82%-l elanikest.


Nováky

Nováky (ungari keeles Nyitranovák, saksa keeles Anfänger) on linn Slovakkias Trenčíni maakonnas Prievidza ringkonnas. Nováky asub Nitra jõe ääres.

Asulat on esmamainitud 1113. aastal. Nováky sai linnaõigused 1961. aastal.

Nováky on üks Slovakkia pruunsöetootmise keskusi. Nováky lähedal Zemianske Kostoľany külas asub Nováky soojuselektrijaam.


Suzanne Farrell

Suzanne Farrell (sündinud 16. augustil 1945 Cincinnatis) on ameerika balletipedagoog ja endine balletitantsija.

Farrell lõpetas 1961. aastal School of American Ballet's. Aastatel 1961–1969 tantsis ta New York City Ballet's ja 1969–1975 Brüsselis Maurice Béjart'i trupis Ballet du XXe Siècle. 1975. aastal naasis ta New Yorki, et töötada koreograaf George Balanchine'iga (koostöö kestis kuni viimase surmani 1983. aastal).

Pärast lavakarjääri lõpetamist 1989. aastal, tegutses Farrell balletipedagoogina (sealhulgas New York City Ballet's). 2000. aastal asutas ta Washingtonis Kennedy Center's balletitrupi Suzanne Farrell Ballet, mis eksisteeris kuni 2017. aastani.


Rakendus-spetsiifiline integraallülitus

Rakendusspetsiifiline integraallülitus (ingl k Application Specific Integrated Circuit, lühend ASIC) on integraallülitus, mis ei ole üldotstarbeline, vaid omab kindlat eesmärki.

Tegemist on väga keeruliste kiipidega, mis kasutavad üle 100 miljoni loogikalülituse. ASIC kiibid on tihti süsteemikiibid, mis koosnevad suurtest plokkidest nagu mikroprotsessorid ja mälud. Nende funktsionaalsuse defineerimiseks kasutatakse tihti riistvarakirjelduse keeli nagu näiteks VHDL või Verilog. Kuna eesmärgipärased integraallülitusi on kulukas toota kasutatakse prototüüpimisel enamasti FPGA-sid. Alles seadme masstootmisel muutub efektiivsemaks eesmärgipärase integraallülituse kasutamine.


Rely

Rely on vald Põhja-Prantsusmaal Pas-de-Calais' departemangus.

Rely asub umbes 19 km Béthune'ist läänes ja 55 km Lille'ist edelas, teede D341 ja D90 ristumiskoha ümbruses. Valda läbib Autoroute A26.


Mõhhailo Ostrohradskõi

Mõhhailo Vassõljovõtš Ostrohradskõi (ukraina keeles Михайло Васильович Остроградський; 24. september 1801 – 1. jaanuar 1862) oli Ukraina kasakate päritolu Ukraina matemaatik, mehaanik ja füüsik. Ostrohradskõi oli Timofei Ossipovski õpilane ja teda peetakse Leonhard Euleri jüngriks, kes oli tuntud keiserliku Venemaa ühe juhtiva matemaatikuna.


Jorge Donn

Jorge Raúl Itovich Donn (25. veebruar 1947 Ciudad Jardín, Buenos Airese provints – 30. november 1992 Lausanne) oli Argentina päritolu balletitantsija.

Donn õppis balletitantsijaks Buenos Aireses Teatro Colóni balletikoolis. 1963. aastal siirdus ta Brüsselisse, et astuda Maurice Béjart'i balletitruppi Ballet du XXe Siècle. Varsti edutati ta seal solistiks. Tema lavapartneriteks olid tuntud baleriinid, näiteks Suzanne Farrell, Maia Plissetskaja, Jekaterina Makarova ja Natalija Makarova.

Jorge Donn oli aastatel 1980–1987 Ballet du XXe Siècle kunstiline juht. Alates 1990. aastast töötas ta taas Béjart'iga, nüüd juba tema uues trupis Béjart Ballet Lausanne.

Donn suri novembris 1992.


Marija Zankovetska

Marija Zankovetska (ukraina keeles Марія Заньковецька; 4. august 1854 – 4. oktoober 1934) oli Ukraina teatrinäitleja. Mõned allikad dateerivad tema sünniks 3. august 1860.

Tema lavanimi Zankovetska tulenes tema sünniküla nimest (tema sünninimi oli Marija Adasovska).

Zankovetska repertuaaris oli rohkem kui 30 rolli. Hääleliigilt oli ta metsosopran. Ta esitas ka ukraina rahvalaule.


Peenike sinine joon

Peenike sinine joon on Rootsi draamasari Malmö politseinike rühma tööst ja igapäevaelust. Sarja on loonud Cilla Jackert ja tootnud Anagram SVT jaoks. Esimene hooaeg koosneb kümnest osast ja see esilinastus 17. jaanuaril 2021. Teine hooaeg esilinastus 18. septembril 2022.


Jens Lurås Oftebro

Jens Christian Lurås Oftebro (sündinud 21. juulil 2000) on Norra kahevõistleja.

2017. aasta juunioride maailmameistrivõistlustel võistles ta kolmel alal, saavutades individuaalselt 17. ja võistkondlikus arvestuses 6. koha. 2018. aasta juunioride maailmameistrivõistlustel saavutas ta 5 kilomeetris 10. koha ja võitis teatevõistluses pronksmedali.

Ta tegi kontinentaalkarikasarja debüüdi 2017. aasta jaanuaris Høydalsmos ja saavutas oma esimese poodiumikoha 2018. aasta jaanuaris Renas. 2019. aastal võitis ta Klingenthalis kaks osavõistlust. Maailma karikasarja debüüdi tegi ta 2018. aasta märtsis Holmenkollenis, lõpetades 27. kohal.

2019. aasta juunioride MM-il võitis ta lisaks võistkondlikule hõbemedalile individuaalselt sprindis pronksmedali. Seejärel saavutas ta 2018/2019 hooaja lõpetuseks Holmenkollenis maailma karikasarja etapil kuuenda koha.

2019/2020 hooaega alustas ta kolme kolmanda kohaga Rukal ja tuli Ruka minituuril võistlustel teiseks, mille võitis tema kaasmaalane Jarl Magnus Riiber. Sel talvel oli ta veel kolmel korral poodiumil, üldarvestuses oli ta hooaja lõpus neljandal kohal.

2020/2021 hooaja esimesel MK-etapil Rukal võitis ta 29. novembril kolmanda võistluse.

Ta kuulub spordiklubisse IL Jardar1. Ta on Einar Lurås Oftebro noorem vend.


Disainiteaduskond

Eesti Kunstiakadeemia disainiteaduskond (algselt tööstuskunsti kateeder) on Eesti Kunstiakadeemia suurim teaduskond, mis loodi Bruno Tombergi juhtimisel 1966. aastal. Disainiteaduskonna dekaan on alates 2021. aasta augustist Ruth-Helene Melioranski.

See on Eesti suurim disaini- ja tarbekunsti pädevuskeskus, mis annab haridust bakalaureuse-, magistri- ja doktoriõppes. Lisaks hariduse andmisele tegeleb disaini ja taju arendamise ning mõtestamisega. Disainiteaduskonna eesmärk on koolitada laia silmaringiga, ühiskondlikult aktiivseid, professionaalselt pädevaid ning kunstiliselt kõrgel ja rahvusvaheliselt tunnustatud tasemel disainereid ja loovisikuid. Disainiteaduskond kujundab ja mõjutab ühiskonda disainile ja loomevaldkonnale omaste vahenditega, analüüsib ja kontekstualiseerib vastavaid protsesse ja nende mõju.

EKA disainiharidus tegeleb nii kaasaegsete disainiprobleemide lahendamisega kui ka disainipärandi mõtestamisega. Alates 2022. aasta sügisest annab disainiteaduskond välja digitaalset disainiajakirja Leida. Leida peatoimetaja on Taavi Hallimäe. Tudengeid õpetavad eesti ja rahvusvahelised spetsialistid järgmistel erialadel:


The Byrds

The Byrds oli USA folkroki ansambel, mis asutati 1964. aastal Los Angeleses.

Asutajaliikmed olid kitarristid ja lauljad Roger McGuinn, David Crosby ja Gene Clark, basskitarrist Chris Hillman ja trummar Michael Clarke.

1965. aastal ilmunud albumi "Mr. Tambourine Man" nimilugu on Bob Dylani kirjutatud "Mr. Tambourine Man", milles ansambel segas edukalt folkmuusikat rokkmuusikaga. Albumiga kujunes The Byrds üheks folkroki pioneeriks. "Mr. Tambourine Man" sai ansambli läbilöögilooks tõustes nii USA kui Briti edetabelites esikohale.

1967. aastal lahkus ansamblist David Crosby ning asutas ansambli "Crosby, Stills, Nash & Young". The Byrds läks laiali 1973. aastal.

1991. aastal lisati ansambel Rock'n'rolli Kuulsuste Halli.


Väike teene

Väike teene (inglise keeles "A Simple Favor") on Ameerika Ühendriikide kirjaniku ja eelkooliõpetaja Darcey Belli (sündinud 1981) debüütromaan – triller, mille kirjastus HarperCollins andis välja 2017. aastal.

Romaani peategelaseks on emmeblogi pidaja Stephanie, kes on otsustanud oma sõbranna Emily ootamatut kadumist uurima hakata. Teose sündmustik antakse edasi Stephanie, Emily ja Seani, Emily abikaasa, silme läbi. Raamat on jagatud kolmeks osaks ning lugu jutustatakse tegelaste ja Stephanie blogi kaudu.

2018. aastal valmis Paul Feigil teosel "Väike teene" põhinev samanimeline film. Filmis mängivad peaosi Anna Kendrick, Blake Lively ja Henry Golding.

Eesti keeles ilmus teos 2018. aastal Tammerraamatu kirjastuselt Jüri Kolgi tõlkes.


Päikesetsükkel

Päikesetsükkel, ka päikese magnetilise aktiivsuse tsükkel või päikeselaikude tsükkel, on ligi 11 aastat kestev, enam-vähem ühtlase rütmi järgi kulgev muutuste järgnevus Päikese aktiivsuses, mida hinnatakse päikeselaikude hulga järgi Päikese pinnal.

Päikesetsükli jooksul toimuvad muutused nii päikesekiirguse tasemes, päikese laikude hulgas (hindamisel kasutatakse Wolfi arvu) ja suuruses kui ka filamentide, loidete ja krooniaukude esinemise sageduses, kõik need nähtused esinevad sünkroonses vaheldumises, liikudes miinimumaktiivsusega perioodist maksimumaktiivsuse perioodi ja jälle tagasi.


Ben Ferencz

Benjamin Berell Ferencz (11. märts 1920 Csolt – 7. aprill 2023 Boynton Beach, Florida) oli Ungari juudi päritolu Ameerika Ühendriikide jurist.


Eesti Teatriliidu eriauhind

Eesti Teatriliidu eriauhind on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab Eesti Vabariigi Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.


Eesti Teatriliidu etenduskunsti auhind

Eesti Teatriliidu etenduskunsti auhind on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab Eesti Vabariigi Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.


Lina Kostenko

Lina Vassõlivna Kostenko (ukraina keeles Ліна Василівна Костенко; sündinud 19. märtsil 1930) on Ukraina luuletaja, ajakirjanik, kirjanik, kirjastaja ja endine Nõukogude teisitimõtleja. 1960. aastate inimeste luuleliikumise asutajat ja juhtivat esindajat Kostenkot on kirjeldatud kui üht Ukraina silmapaistvamat luuletajat ning talle omistatakse ukrainakeelse lüürika taaselustamist.

Kostenkole on antud arvukalt aunimetusi, sealhulgas Kiievi Mohõla Akadeemia auprofessor, Lvivi ja Tšernivtsi Ülikooli audoktor ning Ševtšenko riiklik auhind ja Auleegioni orden.


Manoeli teater

Manoeli teater (malta keeles It-Teatru Manoel) on teatri- ja kontserdimaja Malta pealinnas Vallettas. See on Malta Filharmooniaorkestri (Orkestra Filarmonika Nazzjonali) koduteater.

Manoeli teater asub aadressil Triq it-Teatru l-Antik.

Teater kannab Malta ordu suurmeistri António Manoel de Vilhena nime, kelle tellimusel ja rahastamisel 1731. aastal nn avaliku teatri ehitusega alustati. Kuni 1873. aastani kandis teater nime Teatro Pubblico ja Teatro Reale.

Teater valmis 10 kuuga ja see avati 19. jaanuaril 1732 Scipione Maffei tragöödiaga "Merope". Mõningate allikate andmetel toimus teatri avamine 9. jaanuaril 1732.

Manoeli teater on üks Euroopa vanimaid järjest tegutsevaid teatreid.


Gertrude Vakar

Gertrude Flora Vakar (sündinud Gertrude Clafton, 1904 Tallinn – 1973) oli tõlkija.

Ta oli peamisi Lev Võgotski tööde tõlkijaid vene keelest inglise keelde.


National Medal of Arts

National Medal of Arts (inglise keelest 'riiklik kunstimedal') on Ameerika Ühendriikide teenetemärk väljapaistva panuse eest kunstivaldkonnas.

Autasu asutas 1984. aastal Ameerika Ühendriikide Kongress.

Teenetemärgi annab üle Ühendriikide president valitsuse nimel.


60ndate inimesed

60ndate inimesi eristasid liberaalsed ja antitotalitaarsed vaated ning romantism, mis leidis elavat väljendust muusikas ja kujutavas kunstis. Kuigi enamik 60ndate inimesi uskus kommunistlikke ideaale, olid nad Stalini režiimis ja selle põhiliste kodanikuvabaduste represseerimises tugevalt pettunud.

Pärast perestroika ja glasnosti poliitika algust (1980ndate lõpus – 1990ndate alguses) kasutati terminit "60ndate inimesed" ka uue põlvkonna kommunistliku eliidi esindajate kohta, kelle poliitilised vaated kujunesid välja 1950. aastate lõpus – 1960. aastate alguses. Nende hulka kuuluvad poliitikud Mihhail Gorbatšov, O. Jakovlev, filosoofid Aleksandr Zinovjev, Merab Mamardašvili, Juri Levada, politoloogid Aleksandr Bovin, F. Burlatski, massimeedia toimetajad Vitali Korotõtš, E. Jakovlev, Sergei Zalõgin ja paljud teised.

Mõningaid paralleele võib tõmmata 60ndate inimeste ja uusvasakpoolsete ning lääne hipiliikumiste vahel, kuid veelgi lähemaid sarnasusi võib leida intellektuaalsema suunitlusega Rütmi põlvkonnaga.


Vjatšeslav Kobrin

Vjatšeslav "Slavka" Kobrin (11. aprill 1958, Tšerepovets, Venemaa – 23. aprill 2016, Costa Rica) oli vene kitarrist ja laulukirjutaja. Ta sai tuntuks ansamblites Magnetic Band (1983–1984) ja Ultima Thule (1986–1990)

Kobrin sündis Venemaal Tšerepovetsis muusikute peres. Tema isa oli filharmoonia direktor ja ema koormeister. Muusikakoolis õppis Kobrin flööti. 1979. aastal asutas Kobrin Tšerepovetsis rokkbändi Rok-Sentyabr.


Ruka

Ruka on 490 meetri kõrgune mägi ja suusakuurort Kuusamos, Soomes. Peale mäesuusatamise on seal üle 500 km murdmaasuusarada. Samuti saab rentida mootorsaane, et nautida piirkonna 600 km pikkust mootorsaanimarsruute (millest 100 km on safarikorraldajate eramarsruudid). Ruka on ka Karhunkierrose (soome k. karu ring, mis on Kirde-Soomes Sallast Kuusamosse kulgev matkarada) matkaraja lõunapoolne ots. Kokku on Ruka ja Kuusamo piirkonna radu: 160 km matkaradu, 605 km rattamarsruute, 350 km klassifitseeritud aerutamismarsruute (sealhulgas 1.–4. aerutamisklass) ja 100 km paadimarsruute.

1954. aasta talvel avati esimene nõlv, mis nüüd kannab nime "Eturinne" ("Esiosa"). Praegune nõlvade arv on 29, mida juhitakse 20 suusatõstukiga. Peaaegu 90 lumepkahurit ja 5 hooldajat teevad tõhusat lumevalmistamist kõigil nõlvadel.

Rukast on saanud mitmekesine turismikeskus, mille aastaringne kasutus kasvab. Talvel toimuvad näiteks põhjasuusatamise MK-võistlused murgmaasuusatamises, kahevõistluses ja suusahüpetes FIS-i põhjaalade hooaeg algab igal aastal Rukal (Nordic Opening). Iga-aastased üleriigilised võistlused toimuvad ka mäesuusatamises ja freestyle-suusatamises ning nendel spordialadel on peetud rahvusvahelisi võistlusi.

Rukal on üks pikimaid suusahooaegu Euroopas, mis algab tavaliselt oktoobris ja lõpeb juunis. Põhihooajal on suusaliftid avatud iga päev 9.30-19. Öösuusatamine toimub ka reedeti kella 19–23 (tavaliselt detsembrist aprilli keskpaigani).


Hanah Lahe

Hanah Lahe (sündinud 8. juulil 1999) on Eesti kliimaaktivist ja poliitik, XV Riigikogu liige ning Eesti Reformierakonna liige.


Maksatihha

Maksatihha (vene Максатиха) on alev Venemaal Tveri oblastis, Maksatihha rajooni keskus. Asub Mologa jõe ääres, 117 km Tverist põhja pool.

Maksatihhat on esmamainitud 1545. aastal. 1928 sai aleviks.

Alevis on 1870. aastast raudteejaam Rõbinski-Bologoje-Pihkva liinil.

2021. aastal oli alevis 7620 elanikku.


Forsüütia

Forsüütia (Forsythia) on taimeperekond õlipuuliste sugukonnast.

Perekonda kuulub umbes 11 liiki, millest suurem osa on levinud Ida-Aasias, kuid pärismaisena esineb üks liik Kagu-Aasias.

Eestis selle perekonna liike pärismaisena ei kasva, kuid parkides ja aedades leidub varakevadel õitsevaid kollaste õitega põõsaid, kultivare rühmast Forsythia x intermedia (värdforsüütia), vahel ka teisi liike.

Perekond on saanud nime šoti botaaniku William Forsythi järgi.


TINA (programm)

TINA (inglise keeles Toolkit for Interactive Network Analysis, lühend TINA) on arvutiprogramm, mis hõlmab vooluringide skemaatilist disainimist, analoogsete ja digitaalsete vooluringide simuleerimist, PCB disainimist ning muid elektroonika disainimise ja simuleerimise vahendeid.


Robecq

Robecq asub u. 11 km Béthune'ist loodes ja 50 km Lille'ist edelas. Läbi valla voolavad Canal d'Aire ning Clarence'i ja Busnes'i jõed.


Renata Lukk

Renata Lukk (sündinud 10. juunil 1994) on Eesti noorpoliitik. Alates 2023. a maist on ta välisminister Margus Tsahkna poliitiline nõunik ning alates 2023. a juunist Eesti 200 Tallinna piirkonna juhatuse liige.


Rombly

Rombly on vald Põhja-Prantsusmaal Pas-de-Calais' departemangus.

Rombly asub u. 18 km Béthune'ist loodes ja 50 km Lille'ist läänes, maantee D186 ääres.


Ruitz

Ruitz on vald Põhja-Prantsusmaal Pas-de-Calais' departemangus.

Trompetist Alexis Demailly sündis Ruitzis 1980. aastal.

Ruitz asub u. 8 km Béthune'ist edelas ja 58 km Lille'ist edelas, teede D72 ja D86e ristumiskoha ümbruses.


Kõnnitavus

Kõnnitavuseks nimetatakse linnaplaneerimises linnapiirkonna sobivust jalgsi liikumiseks.

Kõnnitavas linnaruumis on inimestel võimalik liikuda jalgsi hõlpsasti ja ohutult sihtpunkti ning kõnnitav linnaruum on mugav elamiseks, ostlemiseks või lihtsalt vaba aja veetmiseks. Kõnnitavuse hindamisel on olulised tegurid lühikesed vahemaad ja avaliku ruumi olemasolu kas parkide või kogunemiskohtade näol, mis annavad inimesele põhjuse jalgsi linnas ringi liikuda. Oluline on ka pilkupüüdev arhitektuur ja jalakäijakeskne tänavadisain, mis muudab liikumise huvitavaks, turvaliseks ja mugavaks.


Maakorraldustoimingud

Maakorraldustoimingud (ingl land managament operations) on maaga tehtavad toimingud, mille viib läbi Maa-amet. Maakorraldus on tegevus, mille eesmärk on maakorraldustoimingute läbiviimisega võimaluste loomine kinnisasja või selle osa otstarbekaks kasutamiseks ja majandamiseks. Maakorraldustoimingud teostatakse maakorralduskava alusel. Maakorralduskava on ümberkruntimiskava, kinnisasja vahetus-, jagamis-, liitmis- või piiri muutmise plaan.

Lihtsad maakorraldustoimingud on: kinnisasjade osade vahetamine ja kinnisasja piiri muutmine; kinnisasja jagamine ja liitmine; kinnisomandi kitsenduste selgitamine; kinnisasja piiri kindlakstegemine. Lihtsad maakorraldustoimingud viiakse läbi korraldatavate kinnisasjade omanike taotlusel. Lihtsaid maakorraldustoiminguid võib läbi viia isik, kellele on maakatastriseaduse kohaselt väljastatud kehtiv maakorraldustööde tegevuslitsents.

Maakorraldustoimingud jagunevad kaheks: eraõigusliku kokkuleppe alusel ning avaliku halduse poolt läbiviidavateks toiminguteks. Eraõigusliku kokkuleppe alla kuuluvad kinnisasja jagamine, kinnisasjade liitmine, kinnisasjade osade vahetamine, kinnisasja piiri muutmine ning piiri kindlaks tegemine. Avaliku halduse läbiviidavate toimingute hulka kuuluvad riigi maakorraldus, piiride kindlakstegemine ja ümberkruntimine.


Ukraina kilp

Geoloogias on Ukraina kilp ehk Ukraina kristallmassiiv Ida-Euroopa platvormi edelaosas asuv kilp. Ukraina kilp ja Voroneži massiiv koosnevad edelas ja idas 3,2–3,8 Ga arheilisest maakoorest ning 2,3–2,1 Ga varaproterosoikumi orogeensetest vöönditest. Ukraina kilp on u 1000 km pikk ja kuni 250 km lai.


Girona FC

Girona Futbol Club, S.A.D. on Hispaania jalgpalliklubi, mis tegutseb Kataloonias Gironas. See mängib Hispaania jalgpalli kõrgliigas La Liga.

Klubi on asutatud 23. juulil 1930. Hooajal 1934/35 mängis Girona esmakordselt Hispaania esiliigas. Hispaania kõrgliigasse kindlustati pääs esimest korda alles 2017. aastal, mil Hispaania esiliigas saadi teine koht. Vahepealsetel aastatel mängiti Hispaania tugevuselt 2.–5. liiga vahel. Esimesel hooajal Hispaania kõrgliigas (2017/18) saavutas Girona 10. koha. Järgmisel hooajal langeti liigast välja. Hispaania kõrgliigasse tõusti tagasi 2022. aastal.

2017. aasta augustis ostis 44,3% klubist City Football Group.

Klubi kodustaadion on Estadi Montilivi, mis mahutab 11 810 pealtvaatajat. See on olnud klubi kodustaadion alates 1970. aastast.

Girona jalgpalliklubi on tuntud seotuse poolest Katalaani rahvuslusega.


Kenshi Yonezu

Kenshi Yonezu (jaapani keeles 米津 玄師, Yonezu Kenshi; sündinud 10. märtsil 1991 Tokushimas Jaapanis) on Jaapani meeslaulja, produtsent, muusik ja illustraator.


Vassõl Slipak

Vassõl Jaroslavovõtš Slipak (ukraina keeles Василь Ярославович Сліпак, 20. detsember 1974 – 29. juuni 2016) oli Ukraina baritonist ooperilaulja. Alates 1994. aastast esines ta sageli Prantsusmaal sellistes kohtades nagu Pariisi Ooper ja Opéra Bastille. Slipak pälvis oma ooperilavastuse eest mitmeid auhindu, sealhulgas "Parima meessoost esituse" Toreadori laulu eest. Ukraina sõjaväe vabatahtlik Slipak hukkus Donbassi sõja ajal Bahmuti oblastis Luhanske küla lähedal Vene snaipri poolt. Ta pälvis vabatahtliku sõdurina tehtud töö eest postuumselt Ukraina kangelase tiitli.


Interkalatsioon (keemia)

Interkalatsioon (ladina keeles intercalare vahele paigutama) tähendab keemias molekulide, ioonide (harvemini aatomite) ladestamist keemilistes ühendites, ilma et ühendi struktuur seejuures märkimisväärselt muutuks.

Anorgaanilises keemias tähendab interkalatsioon aatomite, ioonide või väikeste molekulide sisestamist kihiliste kristallide kristallivõre tasapindade vahele, näiteks leelismetalli interkalatsiooni grafiiti (nagu näidatud pildil). Saadud ühendeid nimetatakse interkalatsioonikompleksideks.

Selleks, et kristallistruktuur saaks moodustada interkalatsiooniühendeid, peavad interaktsioonijõud kihtide sees olema suured ja külgnevate kihtide vahel väikesed. Kihtvõre ja sisestuskomponentide vahel peab olema võimalikult tugev interaktsioon. Interkalatsioonireaktsiooni soodustab kihtidevaheliste katioonide solvatatsioon. See sõltub sisestatava komponendi keemilistest omadustest ja ka kihtvõre keemilisest olemusest. Lisaks puhtale Van der Waalsi interaktsioonile avaldavad sageli mõju Lewise happe–aluse interaktsioonid.

Kihtvõre keemiline olemus võib olla väga erisugune, näiteks kvaasimetalli kihid grafiidis või siirdemetalli kihid sulfiidides NbS₂ või TaS₂, samuti pooljuhtsüsteemides TiS ₂ ja SnS₂ ning mittejuhtivates ühendites, nagu savimineraalid (nt kaoliniit).

Paljud kihtvõred kannavad loodulikku negatiivset kihtlaengut, nt vilgukivi-taolised kihtsilikaadid. Elektriliselt neutraalsed kihtvõred on üsna haruldased, näiteks on niisune ülalmainitud kaoliniit. Mõned "neutraalsed" kihtvõred on võimelised moodustama interkalatsioonikomplekse alles pärast tugevate redutseerivate ainete kasutamist. Mõnel juhul võib ladestumist võimaldada ka mittestöhhiomeetriliste preparaatide kasutamine. Mittestöhhiomeetria saavutatakse seejuures redutseerija abil või elektrokeemilise redutseerimisega, rakendades tsüklovoltamperomeetriat, elektrogravimeetriat ja galvanostaatikat.

Kirjeldatud tüüpi reaktsioonide praktiliste ja tehniliste rakenduste valdkondadeks on akud jt keemilised vooluallikad; geokeemia ja keskkonnakeemia (sh muldade resorbtsiooniomadused); ravimite, väetiste, taimekaitsevahendite tööstuslik tootmine ja pakendamine.


Dopeerimine

Dopeerimine ehk dopeering (inglise keeles doping) tähendab pooljuhttehnoloogias võõraatomite sisestamist sihtmaterjalisse (alusmaterjalisse), näiteks integraallülituse kihti. Selle protsessi käigus sisestatav kogus on sihtmaterjaliga võrreldes väga väike (vahemikus 0,1 kuni 100 ppm). Võõraatomid muudavad spetsiifiliselt sihtmaterjali omadusi, s.t elektronide käitumist ja seega ka elektrijuhtivust. Isegi väike lisandisisaldus võib põhjustada väga suure elektrijuhtivuse muutuse.

On mitmesuguseid dopeerimismeetodeid, näiteks difusioon, elektroforees, resublimatsioon või ioonimplantatsioon (suure energiaga osakestega pommitamine vaakumis) jt.


ETIAS

ETIAS (European Travel Information and Authorisation System, Euroopa reisiteabe ja -lubade süsteem) on planeeritud 2025. aastast käivituv Euroopa Liidu ja Schengeni ala elektrooniline viisasüsteem. ETIAS-es osalevad kõik Euroopa Liidu liikmesriigid peale Iirimaa ning Šveits, Norra, Island ja Euroopa kääbusriigid. Süsteemi käivitamisele järgneb kuuekuuline üleminekuperiood, mil reisiloa olemasolu ei nõuta. Üleminekuperioodile järgneb kuuekuuline nn tähtajapikendus, mil reisija saab erandolukorras ületada ühe korra piiri ilma kehtiva ETIAS reisiloata.

ETIAS sarnaneb USA-s kasutatava ESTA-ga, lisaks sarnastele Austraalia, Kanada ja Uus-Meremaa süsteemidele. Süsteemi käikuminekul on vaja ETIAS-e viisat Schengeni alasse ning Bulgaariasse, Rumeeniasse ja Küprosele sisenemiseks.

Esmakordselt käis elektroonilise viisa idee Euroopa Komisjon välja 2016. aastal ja ametlikult loodi 12. septembril 2018.

Reisiloa saamiseks tuleb täita internetis avaldus, hinnaks 7 eurot (tasuta alla 18- ja üle 70-aastastele). Tavaliselt peaks süsteem andma vastuse automaatselt, kuid mõnedel piiratud juhtudel võib võtta kuni 30 päeva. Aktsepteeritud ETIAS annab loa programmis osalevatesse riikidesse sisenemiseks kuni 90 päevaks 180 päeva jooksul, kehtivusega kuni kolm aastat või reisidokumendi aegumiseni, kumb iganes juhtub varem.


Kodumaa monument

Kodumaa monument (ukraina keeles Батьківщина-Мати) on hiigelsuur mälestusmärk Ukraina pealinnas Kiievis. See on osa Ukraina Teise maailmasõja ajaloo riiklikust muuseumist.


Masinkruustangid

Masinkruustangid on mehaaniline seade, mis on ette nähtud töödeldavate detailide paigalhoidmiseks töötlemistoimingute ajal – masikruustangid võivad toimida käsitsi komponendina või töötlemisseadmena. Paljud tüüpilised tootmisrajatised kasutavad väikese tolerantsuse ja suure töötlemistäpsusega kruustange. Kuigi käsikruustangidel on palju eeliseid, sobivad töötlemiskruustangid tihti paremini töödeldava detaili paigalhoidmiseks kiirete töötlustoimingute ajal.


Álki Zéi

Álki Zéi (kreeka keeles Άλκη Ζέη; 15. detsember 1925 – 27. veebruar 2020) oli Kreeka romaani- ja lastekirjanik


Kybéli Adrianoú

Kybéli (kreeka keeles Κυβέλη) (13. juuli 1888 – 26. mai 1978) oli kuulsa kreeka näitleja Kybéli Adrianoú (kreeka keeles Κυβέλη Αδριανού) lavanimi.

Ta sündis 13. juulil 1888 abielu väliselt paarile Smyrnas ja veetis kaks esimest eluaastat Ateena lastekodus. Kahe ja poole aastaselt adopteerisid ta Anastasis ja Maria Andrianoú. Tolleaegse kuulsa Ateena advokaadi perekond, kes oli hiljuti kaotanud oma ainsa lapse, aitas Kybéli lapsendajaid rahaliselt. 1901. aastal, 13-aastaselt, sai ta oma esimese auhinna oma lavaesinemise eest.


Venemaa Föderaalne Julgestusteenistus

Venemaa Föderatsiooni Föderaalne Julgestusteenistus ehk Venemaa Föderatsiooni Föderaalne Valveteenistus (vene keeles Федеральная служба охраны Российской Федерации, lühend FSO) on Venemaa täitevvõimu organ riikliku julgeoleku valdkonnas. Tegeleb tähtsate objektide ja isikute kaitsega. FSO on sõjaväestatud organisatsioon, ühtlasi on see riigi üks eriteenistusi (FSB, SVR, GRU kõrval).

Föderaalne Julgeolekuteenistus julgestab presidenti, peaministrit, Riigiduuma ja Föderatsiooninõukogu spiikrit, välis- ja kaitseministrit, FSB direktorit, presidendi administratsiooni juhti ja tema asetäitjaid, keskvalimiskomisjoni esimeest. Teistele ametnikele võidakse määrata FSO ihukaitsjad alles pärast vastavat presidendi erimäärust.

Kokku on riikliku kaitse all umbes 40 nn "föderaalisikut". FSO julgestas ka endisi presidente Mihhail Gorbatšovi ja Boriss Jeltsinit.

Venemaa presidendi julgestuseks ja kaitseks on FSO struktuuris eriallüksus Venemaa presidendi julgestusteenistus.


Ümardamata madal eesvokaal

Ümardamata madal eesvokaal ehk illabiaalne madal eesvokaal (IPA täht a, X-SAMPA sümbol a, Kirshenbaumi sümbol a) on täishääliku tüüp.


Gleb Karakulov

Gleb Olegovitš Karakulov (vene keeles Глеб Олегович Каракулов; sündinud 12. novembril 1987 Buinakskis Dagestani ANSV-s) on endine Venemaa eriteenistusväelane, kapten.

Gleb Karakulov suunati 2009. aastal pärast Možaiski Kosmose-Sõjaväeakadeemia lõpetamist teenima Venemaa Föderaalsesse Julgestusteenistusse.

Tema viimase aja töökohustusi oli vastutus Venemaa presidendi Vladimir Putini väliskomandeeringutel olles eriside tagamise eest. 14. oktoobril 2022, olles tööalases lähetuses Kasahstanis, põgenes ta Türki.

2023. aasta aprillis avaldati Mihhail Hodorkovski YouTube'i kanalil intervjuu Gleb Karakuloviga.


Peter Achinstein

Peter Achinstein (sündinud 30. juunil 1935) on USA filosoof. Ta töötab peamiselt teadusfilosoofia alal, põigates ka teadusajalukku.

Ta on majandusteadlase Asher Achinsteini poeg. Ta sai Harvardi ülikoolist bakalaureuse-, magistri- ja doktorikraadi 1961 tööga Rudolf Carnapi tõenäosuse teooriast. Teadusfilosoofast huvitus ta tänu aastatel 1953–1954 Harvardis külas olnud Carl Hempelile. Aastal 1959 õppis ta Peter Strawsoni juhendamisel Oxfordi ülikoolis ning käis seal kuulamas Gilbert Ryle'i, Alfred Ayeri ja John Langshaw Austini seminare ja loenguid.

Achinstein on kaua aega õpetanud Johns Hopkinsi Ülikoolis, kus ta on Kriegeri-Eisenhoweri professor. Kevadest 2009 kevadeni 2011 oli ta Yeshiva Ülikooli Jay ja Jeanie Schottensteini filosoofia ülikooliprofessor.

Tema õpilaste seas on Alexander Rosenberg, Kent Staley ja Helen Longino.


Možaiski Kosmose-Sõjaväeakadeemia

Možaiski Kosmose-Sõjaväeakadeemia (vene keeles Военно-космическая академия имени А. Ф. Можайского) on Peterburis asuv Venemaa vanimaid sõjalisi õppeasutusi.

1955. aastal nimetati akadeemia kontradmiralist leiduri Aleksandr Možaiski (1825–1890) järgi.

Akadeemia loeb enda asutamisaastaks 1712. aastat.

Akadeemia koolitab lennundusspetsialiste Venemaa õhu- ja kosmosejõududele.


Mustand:Ehitusgeodeesia

Ehitusgeodeesia (ingl construction geodesy) ehk ehitusmõõdistamine on viitepunktide ja märkide esiletoomine ning loomine, mis on aluseks uute ehitiste (hoonete või teede) ehitusel.

Ehitusgeodeetilise mõõdistamise eesmärk on koguda vajalikke lähteandmeid maa-alade planeerimiseks, ehitusprojekti koostamiseks ja ehitamiseks.

Ehitusgeodeetilised tööd algavad ehitise jaoks planeeritud maa-ala mõõdistamisega ja täpse topograafilise plaani koostamisega, mis on projekteerijate töö aluseks. Peale ehitusprojekti valmimist märgib geodeet ehitise loodusesse ja teeb kogu ehitustöö ajal vajalikke märkimistöid ja kontrollmõõtmisi. Geodeet peab oskama reaalselt teha välimõõtmisi ning sellele järgnevat andmetöötlust. Geodeesia ei tunne riigipiire, seega sellealased teadmised ja oskused kehtivad igal pool. Täna on geodeedid eriti nõutud just kiirelt arenevates piirkondades ning Eesti geodeedid on leidnud rakendust üle terve maailma paiknevatel vastutusrikastel ehitusobjektidel.


Marátha, Santalárise ja Alóda veresaun

2. septembril 1974 leidsid Türgi sõjaväelased Marátha lähedal asuvast massihauast 84/89 veresauna ohvri surnukeha. Ohvrite arvu kinnitasid ÜRO missiooni Rootsi ohvitserid. Enne rünnakut oli Maráthas 93 elanikku. Üks ellujäänu dateeris rünnaku 14. augustile 1974. Kuna Marátha massihaudade avastamisega samal ajal leiti ka Santalárise (Sandallar) ja Alóda (Atlılar) külade lähedalt massihaudasid (37 hukkunut), nimetatakse neid kolme veresauna ka ühiselt Marátha, Santaláris ja Alóda veresaunaks (126 hukkunut), mille mälestuspäevaks on Põhja-Küprose Türgi Vabariigis kuulutatud 14. august.


Ehitusgeodeesia

Ehitusgeodeesia (ingl construction geodesy) ehk ehitusmõõdistamine on viitepunktide ja märkide esiletoomine ning loomine, mis on aluseks uute ehitiste (hoonete või teede) ehitusel. Ehitusgeodeetilise mõõdistamise eesmärk on koguda vajalikke lähteandmeid maa-alade planeerimiseks, ehitusprojekti koostamiseks ja ehitamiseks.

Ehitusgeodeetiliste tööde esimeses etapis mõõdistavad geodeedid ehitise jaoks planeeritud maa-ala ja koostavad topograafilise plaani, mille alusel joonestavad projekteerijad ehitusprojekti. Seejärel märgib geodeet ehitise loodusesse ja teeb kogu ehitustöö ajal vajalikke märkimistöid ja kontrollmõõtmisi. Geodeet peab oskama teha välimõõtmisi ning sellele järgnevat andmetöötlust.


Sailly-Labourse

Sailly-Labourse on vald Põhja-Prantsusmaal Pas-de-Calais' departemangus.

Sailly-Labourse on suur põllumajandus- ja kergetööstusküla, asub u. 4,8 km Béthune'ist kagus ja 39 km Lille'ist edelas, teede D943 ja D65 ristumiskoha ümbruses.


Hans Heinrich von Liewen (1664–1733)

Hans Heinrich von Liewen (1664–1733) oli Rootsi sõjaväelane, Liivimaa õuekohtu president ja Liivimaa jalaväepataljoni ülem, kes osales Põhjasõjas.


Esilaadur

Esilaadur on ehituses, põllumajanduses ja muudes valdkondades kasutusel olev rasketehnika masin, mida kasutatakse materjalide nagu muld, kivid, liiv, ehitusjäägid jne teisaldamiseks või laadimiseks teist tüüpi masinatesse. Esilaadureid on mitmeid tüüpe, mida olenevalt konstruktsioonist ja rakendusest ka nimetatakse erinevalt.

Esilaadur on tavaliselt ratastel või harvem roomikutel sõitev masin, mille esiotsa on paigaldatud hüdrauliliselt liigutatav, kahe poomi külge kinnituv kallutatav kopp. Laadur võib olla eemaldatav või sõidukile püsivalt paigaldatud. Sageli saab koppa asendada muude seadmete või tööriistadega, näiteks kahvlite või hüdrauliliselt juhitava kopaga.

Esilaadureid kasutatakse peamiselt materjalide veoautodesse laadimiseks, torude paigaldamiseks ja kaevamiseks. Kaevamiseks ei ole esilaadur kõige tõhusam, sest konstruktsioonist tulenevalt ei ole võimalik esiratastest väga palju allapoole kaevata. Võrreldes buldooseriga, mis kasutab liikumiseks roomikuid, on ratastel sõitvad esilaadurid parema manööverdamisvõimega ja neid on võimalik kasutada ka asfaltteedel.


Sorbett

Sorbett on külmutatud magustoit, mis on valmistatud jääst koos puuviljamahla, puuviljapüree või muude koostisosadega, näiteks veini, likööri või meega. Üldiselt ei sisalda sorbett piimatooteid, samas kui serbetid sisaldavad.


Pavieł Łatuška

Pavieł Paŭłavič Łatuška (valgevene keeles Павел Паўлавіч Латушка; vene keeles Павел Павлович Латушко Pavel Pavlovitš Latuško; sündinud 10. veebruaril 1973 Minskis Valgevene NSV-s) on Valgevene diplomaat ja opositsioonipoliitik.

Łatuška võeti 1995. aastal pärast Valgevene Riikliku Ülikooli õigusteaduskonna lõpetamist diplomaatilisele tööle. 1996. aastal lõpetas ta ka Minski Riikliku Lingvistikainstituudi (võõrkeeltest valdab Łatuška inglise ja poola keelt).


Ingrid Mänd

Ingrid Mänd (kuni 2023 Ingrid Roose, sündinud 14. oktoobril 1990 Kuressaares) on eesti dirigent.

Ta on lõpetanud Tallinna Muusikakeskkooli koorijuhtimise erialal (Ingrid Kõrvitsa klassis) ja Eesti Muusika- ja Teatriakadeemias bakalaureuseõppe koorijuhtimise erialal Hirvo Surva juhendamisel. 2016. aasta sügissemestril täiendas ta end Stockholmi Kuninglikus Muusikakõrgkoolis. 2017. aastal kaitses ta Eesti Teatri- ja Muusikaakadeemias magistrikraadi orkestridirigeerimise erialal professor Jüri Alperteni juhendamisel.

Ta on pälvinud I koha Euroopa Kooriühingu korraldatud 9. rahvusvahelisel noorte dirigentide konkursil Pariisis (2019) ja eripreemia dirigeerimiskonkursil "Choeur de l'orchestre de Paris" (2019).

2013. aasta kevadel asutas ta neidudekoori Kammerhääled. 2018. aasta sügisest kuni 2022. aasta suveni oli ta segakoori HUIK! peadirigent. Ta on juhatanud lastekoore 2017. aasta laulupeol "Mina jään" ning naiskoore 2019. aasta peol "Minu arm". 2019. aasta detsembris dirigeeris ta Eesti Rahvusmeeskoori jõulukontserte "Talvevärvid" Tartus, Valgas ja Tallinnas.

2017. aasta jaanuarist kuni 2021. aasta detsembrini töötas ta Georg Otsa nimelise Tallinna Muusikakooli sümfooniaorkestri dirigendi ning dirigeerimise ja partituuri õppejõuna.

Ta on juhatanud Eesti Riiklikku Sümfooniaorkestrit, Eesti Muusika- ja Teatriakadeemia sümfooniaorkestrit, Stockholmi Kuningliku Muusikakõrgkooli sümfooniaorkestrit, Uppsala Kammerorkestrit (Nya Kammarorkestern i Uppsala), Tallinna Kammerorkestrit ja Järvi Akadeemia sümfooniaorkestrit.

20. mail 2021 valiti ta kolmeks ja pooleks aastaks Orchestre de Paris' koori abidirigendiks. Tema ametiaeg algas 1. jaanuaril 2022.


Jaan Kelder (arst)

Jaan Kelder (29. august 1869 Kooraste vald, Võrumaa – 3. juuli 1937 Petseri) oli eesti arst ja omavalitsustegelane.


Sõdurivanne

Sõdurivanne on vanne, mis antakse sõduriks saamisel.

Eestis annavad sõdurivannet ajateenistusse astujad ja kaitseväe tegevteenistusse astujad.

«Mina, (ees- ja perekonnanimi), tõotan jääda ustavaks demokraatlikule Eesti Vabariigile ja tema põhiseaduslikule korrale, kaitsta Eesti Vabariiki vaenlase vastu kogu oma mõistuse ja jõuga, olla valmis ohverdama oma elu isamaa eest, pidada kinni kaitseväe distsipliinist ning täpselt ja vastuvaidlematult täita kõiki oma kohustusi, pidades meeles, et vastasel korral seadus mind rangelt karistab.»


Tartu Ülikooli humanitaarteaduste ja kunstide valdkond

Tartu Ülikooli humanitaarteaduste ja kunstide valdkond (ingliskeelne ametlik nimetus Faculty of Arts and Humanities) on üks neljast Tartu Ülikoolis akadeemilisi struktuuriüksusi koondavast valdkonnast.

Valdkond loodi 1. jaanuaril 2016 Tartu Ülikooli struktuuri reformi käigus.


Tom Kühnhackl

Tom Kühnhackl (sündinud 21. jaanuaril 1992 Landshutis) on Saksamaa jäähokimängija, kes mängib Rootsi kõrgliiga klubis Skellefteå ründajana vasakäärel.

Ta alustas klubikarjääri kodulinna klubis Landshut Cannibals, mille meeskonnas debüteeris ta hooajal 2008–09 Saksamaa esiliigas. Saksamaa kõrgliigas tegi ta debüüdi järgmisel hooajal Augsburger Panther.

2010. aastal valis Pittsburgh Penguins ta NHL-i draftis 110. valikuna.

2010. aastal suundus Kühnhackl Põhja-Ameerikasse, mängides kaks hooaega Ontario Hockey League'is. 2011. aasta märtsis sõlmis ta Penguinsiga kolmeaastase lepingu. Aastatel 2012–2015 mängis ta põhiliselt American Hockey League'is (AHL) Penguinsi noorteklubis Wilkes-Barre/Scranton Penguins.

NHL-is debüteeris ta Penguinsi meeskonnas hooajal 2015–16. Esimese värava lõi ta liigas 20. veebruaril 2016 mängus Tampa Bay Lightningi vastu. 2016. aasta märtsis pikendas ta Penguinsiga lepingut kahe aasta võrra. Samal hooajal võitis ta klubiga Stanley karika. Kühnhackl sai sellega pärast Uwe Kruppi ja Dennis Seidenbergi kolmandaks Saksamaal sündinud jäähokimängijaks, kes on Stanley karika võitnud. Stanley karika võitis ta Penguinsiga ka 2017. aastal.

2018. aasta juulis liitus ta New York Islandersiga. 2021. aasta jaanuaris sõlmis ta üheaastase lepingu AHL-i klubiga Bridgeport Sound Tigers.

2021. aasta augustis naasis Kühnhackl pärast 11 hooaega Põhja-Ameerikas Euroopasse, sõlmides kaheaastase lepingu Rootsi kõrgliiga klubiga Skellefteå AIK.

Tema isa Erich Kühnhackl on endine jäähokimängija.

Saksamaa jäähokikoondise koosseisus osales Kühnhackl 2021. aasta maailmameistrivõistlustel.


Mart Mägi

Mart Mägi (sündinud 6. novembril 1971 Kehras) on eesti ärijuht, alates 10. maist 2021 AS-i Eesti Post juhatuse esimees.


Moritz Seider

Moritz Seider (sündinud 6. aprillil 2001 Zellis) on Saksamaa jäähokimängija, kes mängib kaitsjana NHL-i klubis Detroit Red Wings.

Ta alustas klubikarjääri Saksamaa klubis Mannheimi Adler, mille meeskonnas debüteeris ta Saksamaa kõrgliigas hooajal 2017–18. Hooajal 2018–19 sai ta Saksamaa kõrgliigas kirja kaks väravat ja neli väravasöötu. Samal hooajal jõudis ta klubiga Saksamaa meistrivõistlustel finaali, kus võideti Müncheni EHC Red Bulli. Samal hooajal valiti Seider Saksamaa kõrgliiga hooaja uustulnukaks.

2019. aastal valis Detroit Red Wings ta NHL-i draftis kuuenda valikuna. 2019. aasta juulis sõlmis ta klubiga kolmeaastase lepingu. Hooajal 2019–20 mängis ta American Hockey League'is Red Wingsi noorteklubis Grand Rapids Griffins, saades kirja kaks väravat ja 20 väravasöötu.

2020. aasta oktoobris asus ta laenulepingu alusel mängima Rootsi kõrgliiga klubis Rögle. Hooajal 2020–21 lõi ta Rootsi kõrgliigas seitse väravat ja andis 21 väravasöötu ning oli selle resultatiivseim noormängija liigas. Röglega jõudis ta samal hooajal Rootsi meistrivõistlustel finaalil, kus kaotati Växjö Lakersile. Seider valiti hooaja lõpus liiga hooaja parimaks kaitsemängijaks.

NHL-is debüteeris Seider 14. oktoobril 2021 mängus valitseva Stanley karika võitja Tampa Bay Lightningi vastu ja andis selles mängus kaks väravasöötu. Esimese värava lõi ta NHL-is sama aasta 6. novembril mängus Buffalo Sabresi vastu, tuues lisaajal Red Wingsile 4:3 võidu.

Seider osales Saksamaa jäähokikoondise koosseisus 2019. aasta maailmameistrivõistlustel, kus lõi kaks väravat. 2020. aasta juunioride maailmameistrivõistlustel jäi ta Saksamaa võistkonnaga oma alagrupis viimaseks. 2021. aasta maailmameistrivõistlustel valiti Seider turniiri parimaks kaitsemängijaks ja turniiri sümboolsesse koosseisu.


Marco Rosa

Marco Rosa (sündinud 15. jaanuaril 1982 Scarborough's Ontario provintsis) on Kanadas sündinud Itaalia jäähokimängija, kes mängib keskründajana Alpide Jäähokiliiga klubis Asiago Hockey 1935.

Aastatel 200–2004 mängis ta USA-s Merrimack College'i jäähokimeeskonnas.

2001. aastal valis Dallas Stars ta NHL-i draftis 255. valikuna, kuid NHL-is ei ole ta kunagi mänginud. Aastatel 2005–2012 mängis ta põhiliselt American Hockey League'i klubides.

Hooajal 2012–13 mängis ta Soome kõrgliiga klubis Espoo Blues. Aastatel 2013–2016 mängis ta Saksamaa kõrgliiga klubis Wolfsburgi Grizzlys. Hooajal 2016–17 mängis ta Saksamaa kõrgliigas Krefeld Pinguine'i meeskonnas.

Alates hooajast 2017–18 on ta mänginud Asiagos. 2018. aastal tuli ta klubiga Alpide Jäähokiliiga võitjaks.

Itaalia jäähokikoondise koosseisus on Rosa osalenud 2019. ja 2021. aasta maailmameistrivõistlustel.


Stefano Giliati

Stefano Giliati (sündinud 7. oktoobril 1987 Montréalis) on Kanadas sündinud Itaalia jäähokimängija, kes mängib Austria kõrgliiga klubis HC Bolzano ründajana vasakäärel.

Klubikarjääri jooksul on ta muuhulgas mänginud American Hockey League'i klubides Toronto Marlies ja Norfolk Admirals, Soome kõrgliiga klubides SaiPa ja Espoo Blues, KHL-i klubis Zagrebi Medveščak, Šveitsi kõrgliiga klubides HC Davos ja SCL Tigers, Saksamaa kõrgliiga klubis Schwenninger Wild Wings. Bolzanos mängib ta alates hooajast 2019–20.

Itaalia jäähokikoondise koosseisus osaleb Giliati 2021. aasta maailmameistrivõistlustel.


Browning M1917

Browning M1917 on Ameerika Ühendriikide raskekuulipilduja, mis oli Ameerika Ühendriikide relvajõudude teenistuses esimeses ja teises maailmasõjas ning Korea sõjas. See on olnud ka teiste riikide sõjavägede teenistuses. Relva juhtimiseks oli vaja eraldi meeskonda, relv oli lintsööturiga ja vesijahutusega ning oli teenistuses paralleelselt kergema kuulipildujaga Browning M1919. Raskekuulipildujat M1917 kasutati pataljoni tasemel ning see pandi tihti mõne sõiduki (nt džiibi) peale. Relvast oli kaks põhilist varianti: M1917 (mida kasutati esimeses maailmasõjas) ja M1917A1 (mida kasutati pärast esimest maailmasõda). Browning M1917 oli kasutusel nii õhusõidukitel kui ka jalaväeüksustes, selle laskekiirus on 450 lasku minutis. Variandi M1917A1 laskekiirus on 450–600 lasku minutis.


Keutschach am See

Vald asub Wörthersee järve ja Pyramidenkogeli mäe (põhjas) ning Sattnitzi mäestiku tippude (lõunas) vahelises liustikuorus. See asub Keutschacher See idakaldal, u. 15 km Klagenfurtist läänes. Teised naaberjärved on Hafnersee, Baßgeigensee ja Rauschelesee. Suured oruosad moodustavad 1970. aastast maastikukaitseala.


Lunden

Lunden, vanainglise nimi, mida kandis London Lunden, Schleswig-Holsteini asula Dithmarscheni kreisis Lunden, Göteborgi linnaosa Örgryte'i asum Lunden ÖBK, Göteborgis tegutsev jalgpalliklubi Lundeni raudteejaam, mis asub Aurlandi vallas Lunden (perekonnanimi)


Úsov

Úsov (saksa keeles Mährisch Aussee) on linn Tšehhis Olomouci maakonnas Šumperki ringkonnas. Úsov asub Šumperkist umbes 18,5 km lõunas ja Olomoucist ligikaudu 28 km põhjaloodes.

Úsovit on esmamainitud 1260. aastal.

Linna tähtsaim vaatamisväärsus on 13. sajandi keskel rajatud ja 15. sajandi lõpus ümber ehitatud Úsovi loss.


Sorin Cîmpeanu

Sorin Mihai Cîmpeanu (sündinud 18. aprillil 1968 Bukarestis) on Rumeenia poliitik ja põllumajandusteadlane. Ta oli aastatel 2014–2015 Rumeenia haridusminister. Lisaks oli ta aastal 2015 Rumeenia peaministri kohusetäitja. Teist korda sai ta Rumeenia haridusministriks 23. detsembril 2020.

Ta lõpetas aastal 1991 Bukaresti Agronoomiateaduste ja Veterinaarmeditsiini Ülikooli maaparandus- ja keskkonnatehnika teaduskonna.

Pärast ülikooli lõpetamist töötas ta Bukaresti Agronoomiateaduste ja Veterinaarmeditsiini Ülikooli maaparandus- ja keskkonnatehnika teaduskonnas, aastal 2006 sai ta PhD kraadi, samast aastast sai tast professor maaparandus- ja keskkonnatehnika teaduskonnas. Aastatel 2004–2008 oli ta teaduskonna prodekaan, aastatel 2008–2012 dekaan. Seejärel oli ta märtsist 2012 kuni detsembrini 2014 Bukaresti Agronoomiateaduste ja Veterinaarmeditsiini Ülikooli rektor.

Ta oli 17. detsembrist 2014 kuni 17. novembrini 2015 Rumeenia haridusminister. Lisaks oli ta 5. novembrist 2015 kuni 17. novembrini 2015 Rumeenia peaministri kohusetäitja.

Teist korda sai ta Rumeenia haridusministriks 23. detsembril 2020.


Jahor Šaranhovič

Jahor Aliaksandravič Šaranhovič (valgevene keeles Ягор Аляксандравіч Шаранговіч; sündinud 6. juunil 1998 Minskis) on Valgevene jäähokimängija, kes mängib keskründajana NHL-i klubis Calgary Flames.

Valgevene kõrgliigas debüteeris ta hooajal 2016–17 Valgevene kuni 20-aastaste võistkonnas. Järgmisel hooajal debüteeris ta KHL-is Minski Dinamo meeskonnas. Hooajal 2017–18 lõi ta KHL-is neli väravat ja andis kaheksa väravasöötu.

2018. aastal valis Devils ta NHL-i draftis 141. valikuna. 2018. aasta juulis sõlmis ta Devilsiga kolmeaastase lepingu. Aastatel 2018–2020 mängis ta kaks hooaega American Hockey League'is New Jersey Devilsi noorteklubis Binghamton Devils.

2020. aasta juulis naasis ta laenulepingu alusel Minski Dinamo. 34 liigamänguga lõi ta hooajal 2020–21 KHL-is 17 väravat ja andis kaheksa väravasöötu.

NHL-is debüteeris Šaranhovič 14. jaanuaril 2021 mängus Boston Bruinsi vastu. Esimese värava lõi ta oma teises mängus 16. jaanuaril, kui kohtuti taas Bruinsiga. Hooajal 2020–21 lõi ta NHL-is kokku 16 väravat, millega oli sel hooajal Devilsi paremuselt kolmas väravakütt. Esimese kübaratriki tegi ta NHL-is 2. aprillil 2022 mängus Florida Panthersi vastu. Hooaeg 2021/22 on NHL-is olnud tema seni resultatiivseim (24+22).

2023. aasta juunis kaubeldi Šaranhovič Tyler Toffoli ja tulevase drafti valiku vastu Devilisist Calgary Flamesi. Seejärel sõlmis Šaranhovič Flamesiga kaheaastase lepingu.

Valgevene jäähokikoondise koosseisus on Šaranhovič osalenud kolmedel maailmameistrivõistlustel, esmakordselt 2017. aastal.


Eesti NSV Tervishoiu Rahvakomissariaat

Eesti NSV Tervishoiu Rahvakomissariaat oli 1940. aastal, Eesti Nõukogude Sotsialistliku Vabariigi Konstitutsiooni § 48 moodustatud vabariiklik rahvakomissariaat, mis allus oma tegevuses vahenditult Eesti NSV Rahvakomissaride Nõukogule.

ENSV Tervishoiu Rahvakomissariaat allus oma tegevuses ENSV Konstitutsiooni (Põhiseaduse) §49 eeskirja kohaselt ENSV Rahvakomissaride Nõukogule ja ka NSVL Tervishoiu Rahvakomissariaadile.


Žulová

Žulová (kuni 1948. aastani Frýdberk, saksa keeles Friedberg) on linn Tšehhis Olomouci maakonnas Jeseníki ringkonnas. Žulová asub Poola piirist umbes 6,5 km kaugusel, Jeseníkist ligikaudu 12 km põhjaloodes.

Žulová asub merepinnast 357 meetri kõrgusel.

Žulovát on esmamainitud 1358. aastal. 10. oktoobril 2006 sai Žulová vahepeal kaotatud linnaõigused tagasi.


Visegrádi mäestik

Visegrádi mäestik (ungari Visegrádi-hegység, saksa keeles ka Plintenburger Gebirge) on mäestik Kesk-Euroopas Ungaris, osa Karpaatidest, täpsemalt Põhja-Ungari keskmäestikust.

Mäestik asub Pesti ja Komárom-Esztergomi komitaadis. Mäestiku põhja- ja idapiiriks on Doonau jõe org, mis eraldab seda Börzsöny mäestikust, mäestikust lõunas paikneb aga Pilis. Kuna geograafiliselt on need kaks mäestikku lähedased, siis paigutab osa autoreid Visegrádi mäestiku Ungari keskmäestiku alla, samas erinevad need kaks mäestiku geoloogiliselt. Visegrádi mäestik on geoloogilises mõttes Börzsöny mäestiku jätkuks, olles nagu Põhja-Ungari keskmäestikki vulkaanilise tekkega, sellal kui Pilis koosneb nagu ülejäänud Ungari keskmäestiku osadki settekivimitest.

Kõrgus kuni 699 meetrit (Dobogókő). Mäestik on nime saanud Visegrádi linnalt.

Keskajal oli mäestik kuninglikuks jahipiirkonnaks. XIX sajandil kujunes see turismipiirkonnaks.

Taimestikuliselt moodustab mäestik koos Pilise mäestikuga Pannoonia taimkatteprovintsis iseseisva taimkatterajooni, millele on omased lubjalembesed taimed ja suur liigirikkus. Seal kasvab ligi 60 looduskaitsealust taimeliiki. Metsades kasvavad puudest valdavalt tammed ja pöögid.

Imetajatest elavad seal metsnugis, metskass, metskits, metssiga, punahirv ja muflon.


Eesti veemotosport

Esimene teadaolev mootorpaatide võistlus Eestis peeti 17. mail 1925 Tartus, kui Emajõel võistles 13 paati (tänapäeva mõistes rahvapaati).

Alates 6. aprillist 1950 hakati esimestena Eesti NSV-s teadlikult veemotospordiga tegelema Tartus. Esimesed Eesti NSV esivõistlused peeti 1957. aastal, esimesed ametliku nimega Eesti NSV meistrivõistlused 1958. aastal. Alates 1992. aastast peetakse Eesti Vabariigi meistrivõistlusi, mis alates 1994. aastast peetakse üldjuhul lahtiste meistrivõistlustena. Kõige selle tõttu on olemas erinevaid Eesti meistrivõistluste järjekorraarvestusi ja -loetelusid.

Eestis on veemotot harrastatud üldjuhul suurtel siseveekogudel, mistõttu harrastuskohti pole kuigi palju. Tartus sõidetakse Emajõel, Tallinnas Harku järvel (pikka aega on kavandatud veemotokeskust Männiku järvedele), Pärnus Pärnu jõel ning Viljandis Viljandi järvel.

Varem on veemotot harrastatud ka Loksal, Narvas (kuna Narva veehoidla on praegu piiriveekogu, siis on seal veemotoharrastus peaaegu lakanud) ja Võrus Tamula järvel.

Muudes kohtades (Otepää, Põltsamaa, Põlva, Valga, Vastseliina, Virtsu) pole selge, kas veemotot on harrastatud kohapeal või on harrastajad lihtsalt olnud kohapealsed elanikud ja tegevus on tegelikult toimunud suuremates veemotokeskustes.

Eestis juhib ja koordineerib veemototegevust Eesti Veemoto Liit (EVL).

Eestis on veemotot harrastatud üle poole sajandi. Eesti võidusõitjad on tulnud maailma- ja Euroopa meistriteks, püstitatud on maailmarekordeid. Eestis on läbi viidud mitmeid maailma- ja Euroopa meistrivõistlusi.


Lab-on-a-chip

Lab-on-a-chip (LOC) on seade, mis integreerib ühe või mitu labori funktsiooni ühele integreeritud vooluahelale (mida tavaliselt nimetatakse "kiibiks"), mis on vaid millimeetri kuni mõne ruutsentimeetri suurune, et saavutada automatiseerimine ja suure läbilaskevõimega sõelumine. LOC-d suudavad töödelda väga väikeseid vedeliku mahtusid, mis jäävad alla pikoliitri. Lab-on-a-chip-seadmed on mikroelektromehaaniliste süsteemide (MEMS) seadmete alamharu ja neid nimetatakse mõnikord "mikro-totaalanalüüsisüsteemideks" (µTAS). LOC-des võib kasutada mikrofluidikat, mis on füüsika, manipuleerimine ja pisikeste vedelikukoguste uurimine. Rangelt võttes tähendab "lab-on-a-chip" siiski üldiselt ühe või mitme laboriprotsessi skaleerimist kuni kiibiformaadini, samas kui "µTAS" on pühendatud laboriprotsesside kogujärjekorra integreerimisele keemilise analüüsi teostamiseks. Termin "lab-on-a-chip" võeti kasutusele, kui selgus, et µTAS-tehnoloogiaid saab kasutada mitte ainult analüüsi eesmärgil.


Aggteleki karst

Aggteleki karst (ungari Aggteleki-karszt) on piirkond Kesk-Euroopas Ungaris, osa Karpaatidest.

Geopoliitiliselt ja geograafiliselt on see Põhja-Ungari keskmäestikust. Geoloogiliselt ja orograafiliselt on see osa Slovaki maagimäestikust, olles sealse Slovaki karsti jätkuks Ungari aladel. Tegemist on Ungari alade kõige jahedama piirkonnaga.

Mäestiku alal paikneb 1985. aastal moodustatud Aggteleki rahvuspark. 1995. aastast on see koos Slovaki karstiga UNESCO maailmapärandi nimistus. Piirkonda jääb ka 26 kilomeetri pikkune Baradla koobas.

Piirkond on olnud pikka aega asustatud. Intensiivne inimtegevus on täielikult hävitanud algse taimkatte, ent ühtlasi on see muutnud ka sealse maastiku mosaiikseks. Metsade puudumine on muutnud ala väga mitmekesise mikrokliimaga piirkonnaks, kus vahe varjatud lohkude ja põikesepoolset nõlvade kasvutingimuste vahel on väga suur. Nõnda on ala kujunenud üheks Ungari liigirikkamaks piirkonnaks. Karst on Ungari suurima metsistepopulatsiooni elupaik.

Imetajatest on seal levinumad nahkhiired, kes leiavad sealsetest koobastest ohtralt sobivaid elupaiku. Suurematest imetajatest on sinna asustatud hunti ja ilvest, juhukülalistena satuvad sinna ka pruunkarud.


Pilníkov

Pilníkov (saksa keeles Pilnikau) on linn Tšehhis Hradec Králové maakonnas Trutnovi ringkonnas. Pilníkov asub Poola piirist 15 km kaugusel, Trutnovist ligikaudu 7,5 km lääneedelas ja Hradec Královést umbes 36 km põhjas.

Pilníkovi on esmamainitud 1357. aastal, linnaõigused sai 1514. aastal.

12. aprillil 2007 sai Pilníkov vahepeal kaotatud linnaõigused tagasi.


Miks Indrašis

Miks Indrašis (sündinud 30. septembril 1990 Riias) on Läti jäähokimängija, kes mängib Saksamaa kõrgliigaklubis Schwenninger Wild Wings ründajana paremäärel.

Läti kõrgliigas debüteeris ta hooajal 2005–06 Liepājas Metalurgsi meeskonnas.

Hooajal 2010–11 debüteeris ta Venemaa noorteliigas HK Rīga võistkonnas. KHL-is tegi ta Riia Dinamo meeskonnas debüüdi hooajal 2011–12. Regulaarselt hakkas ta Riia Dinamo meeskonnas mängima hooajal 2012–13 ning lõi sel hooajal liigas 14 väravat ja andis 12 väravasöötu. Individuaalselt on Indrašisi seni parim hooaeg KHL-is olnud 2017–18 (21 väravat ja 21 väravasöötu). 2018. aastal valiti ta KHL-i tähtede mängule.

Aastatel 2018–2020 mängis ta KHL-is Moskva Dinamo ridades. 2020. aasta juulis naasis ta Riia Dinamosse. 2021. aasta mais sõlmis ta üheaastase lepingu HK Vitjaziga. Hooajal 2021/22 mängis ta lisaks Vitjazile veel ka Vladivostoki Admiralis ja Šveitsi kõrgliigaklubis EHC Biel.

Läti jäähokikoondise koosseisus osales Indrašis maailmameistrivõistlusel esmakordselt 2012. aastal. Maailmameistrivõistlustel on parimaks tulemuseks veerandfinaali jõudmine 2018. aastal. Individuaalselt on tema edukamad olnud 2019. aasta maailmameistrivõistlused, mil ta lõi turniiril kolm väravat ja andis neli väravasöötu. Läti jäähokikoondise koosseisus osales ta ka 2014. ja 2022. aasta taliolümpiamängudel.


Mirotice

Mirotice (saksa keeles Mirotitz) on linn Tšehhis Lõuna-Tšehhi maakonnas Píseki ringkonnas. Mirotice asub Písekist umbes 16,5 km ja České Budějovicest ligikaudu 60 km põhjaloodes.

Miroticet on esmamainitud 1254. aastal, linnaõigused olid juba 1291. aastal.

Mirotices on sündinud tšehhi maalikunstnik Mikoláš Aleš (1852–1913).